Hlan lioah Khua pakhat chungah Nufa an rak um. A Fanu cu a minah Ngatai tiah an auh. Nga Tai cu a idawh tukah hin a hmumi paoh nih aduh lomi an um lo, zoh cim arak sihrim hrim lo. Mikip nih an dawt, a Pumrua ṭhat le a Tungtai rem lengah a Hmaithlak hrim hi arak mak tuk ti asi. A Mitmu hrihrim hi Ṭhipum fang dawh bangin a idawh a Mit au nih zing Niceu bang arak idawh ti asi. A Sam thlai nih le a irem i a Ziaza le ṭha kaw, Nu sinak atlinh lengah a Aw anem i a Pawngkam ummi paoh nih an lomh dih tawn.\nKum khat cu Ruahpi asur ciammam i ahan kho ti lo. Atuk chin lemang i Ti nih alian thluahmah. Cu tikah an Inn le Lo vialte zongin aphum thluahmah. Mi vialte cu an Inn le Lo chuah takin Ti nih aphak rih lonak Tlang cungah an kai dih. A kai kho lomi cu Ti nih aphum dihhna i an thilen cang. Ti cu aṭhang chin lemang i Tlang vialte zong phum dih atimh cang. Saram pawl zong Tlang sannak leicu an panh cio. Minung le Saṭil pawlhna cu Tlang sannak bikah cun an isuallen lulhhna.\n„Zei dah acang hgna?“ tiin zapi cu Khuaci muiin an ṭap, an ai, an ihram seklen.\nTi cu aṭhang chin lemang i „tai, tai, tai“ tiah Ngatai numin chim pah buin Tlangpar cu ahun naih chin lemang. Tithawng cu an theih tikah „Ti nihin Ngatai hi arak duh caah asi ko“ tiah an ruah.\nA Sam fang pakhat an phawi i Ti lakah an thlak. „Tai“ ati i Ti cu tlawmpal avung zor. Sinain arauh hlanah ahung ṭhang ṭhan.\nA Angki an thlak ṭhan.\n„Tai“ ati i Ti cu avung zor deuh nain „tai, tai“ ati i ahung ṭhang ṭhan lemang. Cuticun Ngatai i Sam le thilri le a Hnipuan cu an thlak dih cang.\nTi cu „tai, tai“ ati i Tlang leiah ahung kai chin lemang. Khua khan awk an hngal ti lo i a Donghnak cun mi vialte thihnak chacun Minung pakhat thih aṭha deuh lai, an ti i Ngatai cu thlak an timh.\nSinain a Nu nih, „Kanmah sual ruangah kan tonmi asi ṭung lo, zeiruangah dah ka Fanu theng cu kan thlakin kan thither lai“ ati i asiang lo.\nCu tikah a Fanu cu fek tein a itlaih i zapi he an ichutlen, dongh nakah an chuh khawh i Ngatai cu aṭah aituk buin Tilian chungah cun an vun paih. Tilian chungah cun Ngatai cu avung pil zuahmah.\nCucun a Nu nih ṭahhram buin, „Ka fa dawt sian lo, Ngatai aw… nang »Ngami« tuin vung icang law“ tiah a cahta, ti asi.\nNgatai cu a nu Bia bang »Ngami« cun a icang taktak. Cucaah »Ngami« cu Minung bantukin Hnuk angei i Taw zong a ingeih venak asi, an ti.\nNgatai nu cu a Lung aleng tuk.\nA Fanu zunin azaw zungzal, ti asi. A fanu Zun cu atuar i ei le din zong zuam lo le Ṭuanzaang tlung loin aum. Mitthi he Fing le Tlang kip acul tawn. Cuticun a ichokvak lemang i Tlangsang kipah hin Khuaza acuan tawn.\nVoikhat cu a umhar le lilen celh lo tukah Thiam tal ka bang lai ati i Thiam ṭial bannak dingah Tlang sang le dawh akawl i adongh nakah Tlang dawh ngaimi pakhat cu ahmuh i cukacun Thiam tah cu a ithawk.\nThantlang peng Khualhring tlang chungah Tlang sang ngaimi pakhat aum i cu Tlang cu „Ngatai nu Tlang“ tiah atu tiangin auh asi. Pupa chanah cun Ngatai nu Thiamruak zong arak um, an ti. Ngatainu nih Tlang cungah Thiam arak tak i atu Falam peng Ramthlo Khua luzawn Zinghmuh tlangah khin a Thiam tlang arak sih.\nNgatai nih a Nu i Thiam tah le lilen kha atheih tikah Minung hringin ahun ilangh i a Nu cu ahung veh tawn, ti asi.\nCu tikah le a Nu sin aphanh tikah a Tai tang cu Nga asi i a Tai cung cu Minung asi. Minung bantukin Minung sinah um awk aṭhat lo caah Caan sau um loin Ti chungah akir ṭhan tawn.\nCuticun a Nu thih hnu zongah Ngatai cu Tlang cungah akai tawn i a Nu um tawnnak kha Lung leng le Ngaih chiain arak cul tawn. Kha ti Tlang cung i akai kha Minung nih an hmuh tawn tikah Ngaknu dawh tuk asi fawn, a Tai tang Nga le asi fawn tikah a Hmumi kip nih an Khuaruah arak har i a Min cun »Ngatainu« tiin an auh colhthai ti asi.


Ralhrang nih CDM minung pa2 thilak meithel in an kah hna – Lai Lungrawn Post\nMandalay, Chan Aye Tha San traffic palek in CDM a lut mi Ye-tat-ta Khant Ko Ko Maung cu July 10 ah khan ralhrangbu nih an kah thah. CDM a lut mi palek 5 an tlaih hna tiah Khit Thit Media nih a tial. Yetatta Khant Ko Ko Maung hi July 10 ah CDM a tuahnak Pateinkyi peng Kyikung khua ah ralhrangbu nih meithal in an kah mi a si.CDM a lut ve mi a hawipa duhyetatciat Phoe Pyit cu hliam a pu, Yetatta Kyaw Min Thet cu an tlaih.\nThawngthanhnak nih a chim ningah July 10 ah CDM caah phaisa a bawmtu Daw Win Thi cu Mandalay Aung Myay Tha Si ah ralhrangbu nih an tlaih hnuin Mandalay tongchei, U Khanthi phungki inn ah CDM a tuah mi Yeduhtatciat Ye Linn, Yetata Ngi Ngi Min Thet, Ye-tat-ta Win Naing Ko Ko hna tlaih an si.\nThawngdang.Pago,In Ta Kaw pengah hrambunhmi ralhrangbu No.1 hriamnam zohkhenhnak (ခဲယမ္းမီးေက်ာက္တပ္) tatyin cu an tatyin ningin covid-19 zawtnak an ngei tiah theih a si.July 4 ah tat-yin chung tlangval pawl umnak sawng ah rallokap pakhat a thi in an hmuh hnuah covid-19 zohfelnak an tuah tikah ralbawi le an chungkhar hna telin an tat-yin ning tlukin zawtnak an ngei mi hi theih a si.\nZawtnak a ngei mi ah Siibawi pawl zong an i tel tiah theih a si i, atu ah an tat-yin ningin lockdown tuah an si. Lenglei siibawi pawl he a thlithup in an i zohkhenh lio pi a si tiah Delta News Agency nih a tial.June thla thawk covid-19 thawh voithumnak nih ralhrangbu tat-yin, tat-phoih chung zongah zawtnak tampi a karh ngai tiah theih a si the chin post.


Joe Biden caah:Thawngpang chiah taktak a chuak thanh cang hi’Trump a nuam bak lai hi. – Lai Lungrawn Post\nJoe Biden caah:Thawngpang chiah taktak a chuak thanh cang hi’Trump a nuam bak lai hi.\nKan theih bantukin US President thimnak vote relnak cu a buai kho taktak khi si. Tuchun ah khan Donald Trump-legal team hruaitu hna nih press conference an ngei i, zarhhnih chung vote a dik lomi kongah relfai tein kan khawmhsuat dih cang. Court ah teinak kan hmuh hrim lai timi zumhnak kan ngei tiah an chim.\nBiden nih:Trump a tei timi tuzing thawngpang kong ah’Thawngpang dik taktak’Falam Thawngzam.


Ramchung Raltuknak Ngan Um Lai – Chinmi dihlak ralrin le timhlamh a hau cang. – Hakha Cherry\n1) Pa paoh nih meithal hman training tuah ding\n2) Nu paoh nih mah vennak (self-defense) training tuah ding (civil war um ahcun, KR nih tlaihhrem zong um kho)\n3) Nu, tar le hngakchia caah zamnak le himnak hmunhma ding tirawl he timhlamh hau\nCDM-Denamrk tawlrelnak in Dr. Sasa he biaruahnak tuahmi zoom May 23, 2021 ah kai tel kho ve. CDM le NUG lungdong lo le ngol loin a kal hau ti si ko. CDM le NUG cawlcanghnak in Kawl Ralkap (KR) tapung uknak hrawh khawh si locun, PDF silole FA tawlrelpinak in ramchung raltuknak (great civil war) ngan tukmi um te lai tihi si.\nKan dirhmun zoh tikah, thisen luang i, nunnak liam cuahmahmi an um. Khua an kaang, bom an puak, meithal thawng an thang. Nain, KR nih uknak thlah an tim lo. CDM, NUG le PDF nih KR dohdal ngol an tim ve lo. A fiangmi cu a van um dingmi “ramchung raltuknak ngan” hi a tuan le tlai lawnglawng si cang. Tu kum chungah um hrimhrim lai. Ramchung raltuknak ngan a van um taktak tikah, Chinram vengtu ding cu CNA le CDF an si te lai. Cucaah, peng kip in CDF hi CNF tawlrelnak in um a hau cang.\nChinram ah minung tam tuk thisen luannak le thihnak chungin kan luat khawhnak caah, hlankan in tuah dingmi cu:\n1) Dalan vialte tlaih dih i, CNF camp ah umter ding (dalan tuahnak in, Camp ah training tuahmi rawl chuanpiaknak, ti thanpiakank le thing zalhpiaknak cincik he an tuah lai i, kan miphun le ram caah a ttha deuh lehlam ko lai)\n2) SAC vialte tlaih dih i, CNF camp ah umter ding (an rian cu 1nk bantuk si ve ko lai)\n3) Rian le dirhmun sang i, CDM tuah lomi vialte tlaih dih ding (an rian cu 1nk bantuk si ve ko lai)\n4) Chin miphun tthennak tuahmi paoh tlaih dih i, CNF camp ah umter ding (an rian cu 1nk bang si lai)\n5) Firkhu media vialte tlaih dih i, CNF camp ah media kong cawnter pah hna in, camp training tuahmi bel-kheng ttawlpiak, thil sukpiak le ihphah fimpiak tbk an tuah khawhmi tete cincik he tuahter ding. A bik in zapi funtomnak rawk seh tiah CNF dohdalnak le chiatnak a ttialmi le chimmi pawl hi tlaih ding.\n6) CNF nih computer thiamsang hmang in firkhu le chiahru (tangka lawnglawng ruatmi) media ngiatter ding. Cun, KR cawlcanghnak ngiatter ding in “ramchung raltuknak ngan” um hlanah timlamh hau.\nDalan (pumpak, SAC, non-CDM) le media ruangah kan miphun hi ai tthentthek dih kho. Cun, anmah pawl ruangah minung nunnak tam tuk an liam kho. Hmunkhat ah kan umtti zokzok a hau – minung tam tuk kan thih lonak caah. Cucaah, ramchung raltuknak hi a chuak ding si ko cang caah, dalan, media chiahru le fake news paoh fimhlawm hmasa an hau. An ka phih, an cafung khiah le an rian dinhter zokzok an hau. Cun, tangka le dirhmun lawnglawng a duhmi ruangah midang nunnak tampi a liam kho i, kan ram le miphun KR sal ah a um thai kho. CNF le CDF nih van tawlrel zokzok an hau cang – a thongza in harnak ton lo le minung tam tuk thih lo, kan duh ahcun, van langhtermi hna hi fimhlawm hmasa an hau.\nNote: Camp ah cincik he umtermi paoh cu, Federal Democracy kan van sersiam in biaceihzung ah chuahpi an si te lai.Credit,-Van Nun Lian


Donald Trump nih Hmuh Ttha A hmuh Cang Breaking News-thawngzamh nak tuah – Thechinlungnews\nDonald Trump nih Hmuh Ttha A hmuh Cang Breaking News-thawngzamh nak tuah\nUSA thawngpang cu a buai chin lengmang cang ko, President Trump zong aa sum duh ti lo, a lungah a um mi poah cu a chim thluahmah ko cang. Tu tiang ka sungh ti a chim duh lo nak ruang cu mah January Ni 6 a vun phanh te tik ding mi kong hi a si lai tiah mi tampi nih an zumh, an ruah mi a si.\nTrump nih a chim mi cu, mah bantuk in kum 2020 president thimnak kongah, vote hlennak le lih a tam ning fiangtein tehte a um bu in Justice Department le FBI nih president thimnak kongah zeihmanh thil si ning dothlanak tuah an i timh duh lo mi hi\nMah election hlenthawinak hi US ram, tuanbia ah a ngan bikmi le huattlai bik mi a si lai. Mah bantuk in evidence a um ko buin thil dothlatnak zeihmanh an tuah duh lo mi cu,\nFBI le Justice Department caah ningzak tuk mi thil asi. Ningzak cik cek in um hna seh. Tuanbia nih a philh ti lai lo. Kan ngol nem mam hna lai lo. Mi vialte hna, January Ni 6 ah zeidah a tlung ti zoh hna u sih tiin, Twitter le Facebook ah a tial\nJoe Biden fapa kong relchap duh mi caah….Joe Biden duh lo tuk mi, Trump nih tuah a timh mi cu a tlung cang lai. Joe Biden cu Nihnih Ni ah a fapa Hunter Biden kong ah media nih bia halnak an tuah, Russia disinformation a si kho lai maw?\nJoe Biden nih cozah zong cu a mei in a zulh tawngh cang ko cu tiin a chim, Keimah justice Department pawl nih an tuah ding mi an tuah lai, biakhiahnak le thil sining kongah hruaitu pawl kut ah a um te lai tiin a chim. FBI nih Hunter Biden laptop an tlaih mi a chungah a um mi pawl kongah dothlatnak tuak an ithawk ve cang.\nFBI le Justice Department officials nih acting Director of National Intelligence John Ratcliffe sin ah Hunter Biden Laptop chungaha um mi hna hi Russia disinformation campaign targeting Biden a si lo ti fiang tein an chim cang\nAttorney General Bill Barr nih Hunter Biden tax affairs dothlatnak kongah special Councel tuah a hau lo ti a chim cang. Republican pawl nih Hunter Biden laptop kongah dothlatnak tuah ding hrim a si tiah an duhnak an langhter cang kha.\nMah kongah President Trump nih Special Councel kong ah a lungput zong fiangtein a chim cang kha. Atu cu FBI Director thar kutah thil zeipaoh a um dih cang caah a rauh hlan ah thil sining cu theih dih a si cang lai\nMah thawngpang hi US mipi nih theih an duh mi le an hngilhnganh bik mi a si. Joe Biden fapa Hunter Biden nih mah bantuk in ramdang he pehtlaihnak a ngeih mi hi Joe Biden Vice President a rak si lio ah thil a cang mi, tuah cang mi a si\nMah Hunter Biden le ramdang pehtlaihnak an ngeih mi kongah a pa Joe Biden zong nih thil zeimawh zat a tuah lai ti hi an zumh ning a si. A rauh hlan ah thawngpang fiang theih a si cang lai, An pafa in thinlung khat tein thil zei poah hi an tuah, tiah an ti bak ko cang hna. Source-RTK\nBe the first to comment on "Donald Trump nih Hmuh Ttha A hmuh Cang Breaking News-thawngzamh nak tuah"


Nangmah Taktak Hi Naa Hngal Cang Maw? – Lai Lungrawn Post\nMinung kan nun lio ah kan min te in kan i au. “Kawi Van sinah ka kal ta lai. Kawi Van ka va thlah ta lai”, tiah kan chim. Sihmanhsehlaw kan thih tikah kan min le kan taksa pum cu kan ṭhen cang hna. “Kawi Van ruak kan thlah lai. Kawi Van ruak kan put”, tiah kan ti. Zeicatiah cu taksa pum cu Kawi Van a si ti lo. Kawi Van i a ruak a si cang. Kawi Van thinlungput le khuaruahkhawhnak le thlarau cu cu Kawi Van pum chungah a um ti lo tikah “Ruak” tiah kan ti.\nNa hmai na hawipa a dir. A min ah Kawi Van ti ṭhan kho usih. Kawi Van cu na kut in tawng tuah in ti hna seh law, Kawi Van cu na tawng kho lai lo. Na tong mi cu Kawi Van i a lu, a kut, a pum hna kha an si lai. Chim duh mi cu kan pum cu Pathian hlanh mi menmen a si. Kanmah taktak cu kan thinlungput te kha a si.


Yangon Ah Dalan Pical Pakhat An Thah Hoi – Buanchukcho\nJune 29, 2021 admin THAWNGPANG 0\nYangon ah dalan pical an thah hoi. Yangon ramthen Tinkankyun myone ah Kawl ralkap lei tang dalan pical pakhat an thah hoi. Yangon ramthen Tinkankyun myone ah Kawl ralkap sinah thawngpetu a simi cu nihin June 29,2021 zing ah khan meithal in an kah i a nunnak a liam tiah theih a si.\nKo Sein Hlaing Win ( kum 38 ) cu nihin June 29,2021 ni ah Tingkankyun myone dawr chung ah a nupi le an kal lio ah meithal in an kah i a nunnak a liam tiah mithmutu pakhat nih Myanmar Now sinah a chim.\nKawlram lei ahcun dalan hi an luat ter bak hna lo. An thah thluahmah ko hna. Nihin ah an thah mi U Sein Hlaing Win zong hi ralkap lei ah a tangmi a si. Mipi cawlcanghnak ralkap sinah report a petu a si. Cu pinah mipi kha dalan tuan ding a kawlpu puaisa zong a si.\nA tu bantuk in meithal in an kah thah caah mipi an hnangam deuh nagi cang. A mah ruang ahhin ralkap nih minung tampi an tlaih cang hna. A tu cu a thi ve cang.\nApoi Bak Si Aa : Van Hlei Sung cu USA Ah A Kal Tthan Kho Lai Lo Ti A Si


Nawi Tikham kong ah Siang Bawi nih President Win Myint sin ah duhlonak cakuat a tial – THE CHINLAND POST\nNawi Tikham kong ah Siang Bawi nih President Win Myint sin ah duhlonak cakuat a tial\nTCP Hakha – Nawi Dam nih Hakha a rawhralter lai “Nawi Dam Will Destroy Hakha” timi tlangtar in US in Siang Lian Sang (Siang Bawi) nih lungtlinlonak ca a kuat tiah theih a si.\nSiang Bawi cu US ah B.A., Political Science a dih hnu ah, phungphai (upadi) lei thiamnak ah Doctor of Jurisprudence (JD) a dihmi a si.\nMirangca in rel duhmi nih hika ah rel khawh si: Relnak, mirangca in cakuat a tialmi cu The Chinland Post nih Laica in a tlakning in kan rak leh.\nSiang Lian Sang (atulio CYONA President) nih Ramkomh Kawlram (Myanmar) President sin ah cakuat tialmi, Chinland Guardian nih Mirangca in langhtermi ah, “Hakha ah tuah dingmi Nawi Dam kong ah ka duhlonak cakuat ka rak tial. Atu timhtuah lio mi Nawi Dam nih mizapi caah thathnemnak um lo in, Hakha a dawhnak a hrawh lai” tiah a cakuat a thawk.\n“Hakha ah a thanglianmi ka si i tang 5 le 6 tiang Hakha Saingsangrun (BEHS) no. 1 ah ka rak kai. Kan ngakchiat lio ahcun, Nawi neel cu tlawnlennak, cangai khawihnak le ngahring dawinak ah kan rak hmanmi hmun a si. Hakha ah kokek sinak in a dawh tukmi hmunhma a si i thanchonak nih a hnursuan rihlomi a si” tiah a tial.\nMizapi caah hlawknak um lo in rawhralnak a chuahpi lai, Hakha cu luti luannak tha tein a um kho rih lo, furpi chung ah [Khuapi chung] hmunthur vialte Nawi an an luang, thal chung ah tiva hi a ko dihmi a si fawn.\nCun, Tikham saknak timh hnawh chan zong hi a tak tuanchuah ding ah a si kho lo ding a lo (lettuaih a ciah lo ngai). Tikham sak ding a duhmi nih cun, dinti le nuamnak hmun a si lai an ti. A cunglei langhter cang bantukin, Tikham tuahmi thawng in ti a dilmi cu thurhnawm he a khat lai, amah tein sersiam le roter a um kho ti lai lo. Culeng ah hi Tikham tuah timhmi nih mi innlo le dum tampi a rawkralter lai, an cinthlakmi in a paw aa cawmmi tampi an um, keimah ka rualchan ka ni/nute lila zong cu chung ah an i tel ve.\nTikham saknak kong he pehtlai in ahohmanh nih theilo in a hun cang. Hi sak timhmi Tikham he pehtlai in hlathlainak felte in tuah taktak mi a um rih lo. Cun, ahodah a langlo in biatak tein a nam (cawlcang) timi zong hi fiangfai in a um lo-Chin ramkulh cozah nih maw an tuah a silo ah, a cozah he a pehtlaimi zeimawzat deuh nih dah an tuah. Nawi tiva kiangkap neel a hmunhma hi zapi caah silo in, pumpak hlawknak caah a cang sual lai ti ka phang.\n“Cucaah, Nawi Tikham (Dam) saknak timhtuahmi hmunhma le Hakha aa dawhnak a hrawkhraltu men a si lai caah na kan ruah piak thannak lai upatnak he kan nawl” tiah Siang Bawi nih a cakuat a donghter.\nHi Nawi Tikham kong he pehtlai in, Hakha khuachung ah a hngalmi zong an tlawmte i, zeitindah an tuah ningcang, zeitindah cozah lei in timhtuahnak (planning) a um timi hi theih a si lo.\nCakuat tialtu Siang Lian Sang (Siang Bawi) cu US i Fort Worth City ah Attorney (Sihni) a tuan lio mi a si. Cun, pumpak in miphun ca thazaang chuah in riantuannak ah Chin Youth Organization of North Amera (CYONA) ah 2020 July 17 thawk Board President rian an khinh tiah theih a si.\nAtutan, Siang Bawi nih Ramkomh Kawlram President U Win Myint sin ah Nawi Tikham kong he cakuat a tialmi cu amah pumpak dirhmun in a sinak cu a cakuat a donghnak ah hmuh khawh a si.\nCatialtu Siang L. Sang nih Mirangca in tialmi Chinland Guardian nih langhtermi chung in a tlaknak in lehmi a si. ~ Editor\nNawi Kong Dangdang:\nFelfai Deuh In Tuaktaan A Herhmi ‘Nawi le Tikham (Dam)’\n‘Nawi Tikham’ tuah ding an tharchuah: Mi cheukhat lung awtawm in an um\nPrevious AA nih Chin mino 4 an tlaih than hna\nNext Hakha peng thimfung thlatu milurel tuaktaannak: Independent in a dir ding an hung lar?


Pasaltha Pakhat Kahdohnak Ah A Thi - News and Media\nNihin CDF Mindat le SAC ralhrang kar kahdohnak ah CDF ralkap pakhat nunnak a liam, ralhraang panga an thi. Matupi le Mindat kar motor lampi zulh in a ra mi SAC ralhraang hna cu CDF Mindat nih nihin, 2022 May 4, zaanlei suimilaam 3:30 in 5:30 tiang an kah hna i ralhraang lei minung panga an thi, CDF lei in minung pakhat nih ram ca ah nunnak a pek ve tiah theih a si.\nCDF Mindat ralkap pakhat nih, “Sau ngai kan i kap. Anmah lei minung panga an thi i hliam a tuar mi zong an tam. Suimilaam 5:30PM tluk ah hnu kan kir. Hnu kan kir lio ah hriamnam ngan in kan naupa pakhat nunnak a liam ve,” tiah THP ah a chim. Tu chun Mindat CDF nih an kah mi ralhraang hna hi Mindat phak lai mengtung 45 zawn ah an riak kho men tiah CDF Mindat thawngthanhnak nih a langhter. Crd – THP


Tutan ahhin 2008 phunghrampi hi thah/destroy lawlaw in, Mipi nih uknak lak lawlaw a herh lio caan a si. – Hakha Cherry\nTutan ahhin 2008 phunghrampi hi thah/destroy lawlaw in, Mipi nih uknak lak lawlaw a herh lio caan a si.\nKawlram khuakip ah a thong thong in Mipi an chuak cang. Ralkap uknak hi “overthrow” hloh dingin ready an si cang. MIPI cu an chuak cang i, biapimi cu Hruaitu an si.Tutan ahhin 2008 phunghrampi hi thah/destroy lawlaw in, Mipi nih uknak lak lawlaw a herh lio caan a si.\nDemocracy le Federalism a duhmi vialte, kan pale/ leaders pawl hi thate in an ifun/tawm khawh lo ahcun, tulio Mipi thazaang hi a lak a si kho. Kan hruaitu/ leaders pawl nih hin Mipi thazaang hi a hman zia thiam hram hna seh timi hi ka thlacamnak a si.Credit-Zasang Cinzah\nRammi dihlak caah tih a nungmi kan ral kan tei khawhnak ding caah cun cozah zung riantuantu le bank riantuantu vialte zong nih nan kan telpi cio a hau.\nThantlang, Hakha, Falam, Mino tampi cu lampi ah an chuak. Hruaitu a ngeilomi bantuk in anmah vai in an vai.


Zeiruang Ahdah Chinpa Nih Cun NLD Hi Vote A Pek, Atlanglei Langhter Mi Hi Na Ruah Ning A Si Ve Maw\nPosted By: Chin News October 3, 2020\nZiah Chinpa nih NLD cu a vote ?\n2020 election hi USA election bantuk a si lo dohthlenlennak election a si. Kan ram dohthlennak a kan tuah pi kho tu ding hi abik in Sukyi le Minkonaing long ka hmuh hna. Chin ram ah cun Vanlian(L) le Cinsinthang tehi hero politicians an si ve ka ti hna. Keimah telh chih in adang politicians aa ti mi pawl hi cu zeihmanh kan si lem lo. Ralkap nih aana van teing selaw kan dai tthup ko lai tiah ka zumh.\nDohtlennak ahhin hruatu ( Leader) kan herh. NLD hi dohthlennak ah hruaitu bik a si mi Sukyi party asi. Cun 8888 Leader Minkonaing zong nih ttanh mi party a si fawn. Ralkap bawi paul nih an ttih bik mi cu meithal aa put mi pawl le miphun party pawl hi an si lo. Kawlram mipi le mipi thinlung a lak khawh mi Sukyi le Minkonaing hna hi an si.\nMiphun party hi miphun caah a herh i ttanh ding zong asi ko nain kan ram sining kan zoh tikah ache-ane atthat rih lo ruangah kan ttanh rih lo mi asi ko. Cubantukin NLD me kan pek lai timi zong hi Sukyi me kan pek lai tinak asi. Cucaah NLD candidates pawl hi me kan pek lai lo nain Sukyi party NLD cu mipi nih me kan pe te ko lai.\nElection result zong hi aa theih pah ko cang i NLD cu Union ah atlawmbik 350 seats kan hmuh lai timi zong aa-na lo te in kan chimh chi ko hna.


Wuhan pastor nih cun Bible Jeremiah 29:11 nak bia hmangin thlacam bawmhnak a hal – The Cherry Par\nCherrypar Website Cabia Lak Kan Siang Lo\nWuhan pastor nih cun Bible Jeremiah 29:11 nak bia hmangin thlacam bawmhnak a hal\nFebruary 13, 2020 admin World News\nChina Source nih alanghter ningah cun Wuhan khuapi Khrihfa zumtu hna le pastors hna cu Pathian sinah bawmhnak hal in thla an cam ati. Pastor nih thlacam sawmnak cu hitihin atuah, Nihin ah China ramchung ah zawtnak tihnung nih mipi athah cuahmah hna. Hi lio caan ah hin Pathian dawtnak a thei rih lomi Chinese minung hna nih Khrih dawtnak an theih khawhnak hnga thlacam bawmh kan herh. Cun, mah zawtnak hi kan caah vanchiatnak si loin thluachuahnak asi khawhnak hnga le hi thil hi kanmah a kan hrawktu si loin kan caah hneksaknak a si i kan ram a kan tunmer tu ah acan khawhnak hnga vawleicung zumtu vialte nih thlacam kan bawm u tiah an ti.\nWuhan pastor nih cun Bible Jeremiah 29:11 nak bia hmangin thlacam bawmhnak a hal hi a si. Jeremiah 29:11 ah cun, Nan ca i ka tinhmi cu keimah lawnglawng nih ka hngalh, tiah BAWIPA nih a ti. Cucu vanchiatnak si loin thluachuahnak asi lai i nan hnu i aa rung um ding tefa tampi kong a si lai”. Wuhan pastor nih cun, Kan dirhmun hi tihnung tuk a si. Tihnung dirhmun ah kan um lio asi. China ram minung vialte nih Jesuh dawtnak an theihnak ah acan khawhnak lai tiah thlacam a cah mi asi.\nPastor nih hin China ram zumtu hna sin zongah thazaang peknak bia a chim chih. Atimi cu, Khrihfa zumtu hna cu hi khualipi chung ummi hna caah hin thla cam u, cu cu hi khualipi minung caah kan ti khawhmi a si. Thinphang thlalau in a um mi hna nih daihnak an hmuh khawhnak lai thla cam u. An kutin fahnak tuar ko hna hmanh usihlaw an caah thlacam piak hi kan rian a si. Pathian nih kan sinah daihnak a kan pek cangmi hi zeitikhmanh ah a la than ti lai lo. Cu caah nan thinphang hlah u law zeibantuk tihnung zawtnak le thihnak nih an kan kulh ko zongah hna ngam tein um u.\nZeicatiah hi thil hna hi cu Khrih nih cun hi vialte hi a kan tei piak dih cang tiah a ti. Cu caah hin Pathian zaangfahnak cu hi khualipi Wuhan ah hin a tlun khawhnak hnga dongcatlo tein thla cam hna u sihlaw. Hi thil hi Pathian auhnak a si hrim hrim lai ti hi kei nih cun ka zumh cang. Pathian lei imer dih ding hin Amah nih akan duh piakmi asi. Cu caah cun Wuhan minung nih Jesuh dawtnak an theih khawhnak hnga le hi khualipi ah Daihnak a um khawhnak hnga Pathian mithmai kawl hna usih tiah a ti.\nPrevious Post:Tu lio tih nung zawtnak ruang ah: Benjamin Sum Falam pawl nih an hmuh kho ti lai lo\nNext Post:Wuhan Virus zawtnak a thar a chuak than cu hlan nak in tih a nung deuh\nThawngpang Tha:Saya Jef hmang in Pathian nih Chin mi tampi dam nak a pek hna\nRalring pek nak:Pasal nupi ngei cia lainu laipa cheukhat i ralring uh thup khaw a silo hi\nZualko:Nu Lal Nun Zir Nih Accident In Mual A Kan Liam Tak\nChin mi laimi kan thih dih cang lai hi a langtuk cang\nZei rel lo si:Thantlang mipi nih CNF sawmnak an tuah mihi zei rel lo bak si a fak ko


A Poi Tuk Cang! Hmawngtlang Khuabawi Nih An Khuami He Leitka An Kal Hnawh Cang Hna (+Video) – Chin 11 News\nA Poi Tuk Cang! Hmawngtlang Khuabawi Nih An Khuami He Leitka An Kal Hnawh Cang Hna (+Video)\nApril 22 ah hnahnawhnak a ummi Leitak inn ṭheh dingin April 28 ah Hmawngtlang khuabawi Pu Van Biak Thawng hruainak in Hmawngtlang khuami tam ngai nih Leitak ah an va kalhnawh hna. Hmawngtlang ah rian a ngeimi palik zong Leitak a kalmi ah an i tel ve. Hi inn hi 2017 ah rak sak ciami a si i 2018 August 18 ah Chin State General Administrator U Kyaw Soe nih sak dingin a cohlan cangmi inn a si.\nLeitak ah security ṭuanvo pekmi palik hna le Covid-19 ruangah Leitak khua luhnak haukaa(gate) a cawngtu mino hna nih an kham hna. Hmawngtlang lei nih an hrocer hna i palik nih kir uh an ti hna nain an kir duh lo. Inn tiang cu kan kalter ko uh tiah Hmawngtlang lei nih an ti i Palik nih cunglei ah phone kan chawnh hmasa hna lai an ti, phone line a um lo caah an chawn kho hna lo. Khua chungah cun an lut i inn cu an va zoh. Inn cu ṭheh hraw loin an kir ṭhan.\nHmawngtlang lei nih hruhru hranghrang in an pahchih lio.\nPosted by Bawi Bik Thawng on Tuesday, 28 April 2020\nAtu Covid-19 ruangah mibu in um lo ding timi phungphai zong cozah lei in chuah a si nain Hmawngtlang khuami tam ngai nih a bupi in Leitak khua an va luhhnawh hi phung he zong aa kalh ngaingai. Leitak khua ram ciacia le hmunhma ciacia i gate a cawngmi hna kut dong in va sawh in va hrocer zong hi thil dawhcah lo ngaingai a si.\nHmawngtlang hi Leitak ram chungah khua a sami an si ti cu hngalh dihmi a si. Nihin ni caan tiangah hin Leitak sinah an thiltuah ning le an cawlcangh ning hi hruhru hranghrang ngai in a si lengmang.\nCovid-19 ruangah khua luhnak haukaa cawnghnak i an kham hna lio. Hmawngtlang lei nih an hrocer hnanak zong hmuh khawh a si.\nPosted by Bawi Bik Thawng on Monday, 27 April 2020\nSource: Bawi Bik Thawng’ Fb


Uber Company nih Helicopter taxis cu a tak in an hmang cang – CHIN IDOL\nUber company nih a hmasabik si mi Helicopter Taxi cu Manhattan in JFK airport tiang mi phorh nak cu an thawk cang.\nRamchung dihlak zongah kal ding in timhlamhnak an ngei.mah helicopter Taxi a hlang mi tu nih cun Application in hlan kawh si lai.\nInn in vanlawng kun tiang voikhat kal ah American dollar-200-250 karlak hrawng cun minute(8) chungah phak kawh si lai.\nCun helicopter Taxi hlan duh mi nih va kal I hlan colh kawh si piin ah cutin ni(5) zong in booking kawh si.\nMah Uber Copter timi helicopter cu minung(5) le an thilri he tiah cit kawh si.\nFalam FM Radio cu a ruahhlan ah an thlah cang lai tiah thawngtheih si\nFalam khua ah IMS-FOJO he I fonh in FM radio cu a ruah hlan ah an thlah cang lai.mah caah cun Falam khua ah April/25 in May 1 tiang IMS-FOJO nih Broadcasting Journalism tintan( training) an pek hna. Falam khua ah um mi YCC zungpi cu man loin an hlan cang IMS-FOJO nih a hreh […]\nKhrihfabu Pastor le Hruaitu upa hi zeitin dah kan ithim awk a si\nZumtu khrihfabu hruaitu le pastor i thimnak ah hin cun a tu i kan i thim ning hi cu tha tein ruah ah cun lung cu a si bak lo.cun biaknak a si ko nain Baibal ning zongin kan i thim fawn lo.tam deuh khrihfabu kan i thim ning hi cu mee thlak in i […]


President Trump nih USA mipi singah lunglawm bia a chim cang\nPresident Trump bia chim mi cu lungthin a tei bak ko. Media pawl nih lih le hrokhrawl hmangin a cungah thil an tuah ning vialte zoh ah cun zaangfah a si tak tak, mah bantuk in ram caah rian a ttuan mi cungah thil an tuah mi hi cu Pathian zong nih a cohlan piak hna lai lo.\nPresident Trump nih a chim ning ah cun “Coronavirus ruangah America nih caan saupi buainak le harnak kan tawn. Minung 119,000 leng an thi cang. Natein mah minung 119,000 a thi mi hna hi kan philh hna lo. Mikip nih kan tuar dih. Natein America mipi i peknak ruangah Economy zong a that chin lengmang cang\nThla 5 chung bak kan tuar cang. Natein America mipi hna cu kan tan ti, Mah bantuk in America mipi nih lungrual tein kan ttuanti caah nan sin ah lunglawm bia ka chim. America hi a thancho thluamah lai, a hlan nak in kar kan hlan chin lengmang lai\nTulsa Rally a ngei mi cu fakpi in soisel le thangchiat a si. Bruce Hart, Tulsa’s health chief, rally ding mi hi super spreader’ event ah a chang sual lai. President Trump “Rioters & Looters pawl hna cu Democrats nawlngeinak state ah mah bantuk in lengah an chuak i, an duh poah an tuah, Buainak an ser.\nCovid problem kong pakhat hman an chim lo. Rally ngantuk mi kan ngei lai caah Coronavirus kong an chim thluamah hoi, The Far Left Fake News Media” tiin ceilak in a phomh hna. Foxnews\nBe the first to comment on "President Trump nih USA mipi singah lunglawm bia a chim cang"


A poi tuk ne lai hih! Kan fanu, fapa tete caah a him lo ngai cang lai Ralrin ngaingai kan hau lai – Chin World News Evening\n2. Biden plan ahcun Unemployment Benefit kha zarh khat ah $400 pek ding ti a si. Second Stimulus ahcun zarh khat ah $300 pek a si i, pek caan kha March thla 2021 tiang lawng a si. Asinain atu Biden plan ahcun zarh khat ah $400 a si lai i, September thla tiang ngah khawh a si lai. Biana ah punghman i $200 a ngah tawnmi nan si ahcun atu an pek dingmi $400 he fonh chih ahcun zarh khat ah $600 lengmang September thla tiang na ngah lai tinak a si. [ Rian luh than a duh lomi an tam chin kho men. ]\n4. Coronavirus ruangah Inn man mortgage a pek kho lomi, inn hlan man a pe kho lomi hna caah bawmhnak a um lai. Foreclosure le Eviction moratorium bawmhnak zong September thla tiang a caan an sauh rih lai. 5. State, County le City cozah bawmhnak pin ah sianginn le coronavirus testing caah bawmhnak le Coronavirus khamhnak si phawtzamhnak caah bawmhnak a te lai. [ Democrats pawl nih an penmi State le City cheu khat pawl bankruptcy an si dang caah an chanh chuahmi hna sidawh a si.\n6. Kum dih 2020 caah, ngunkhuai tax nan file tik ah Child Tax Credit timi kha kum 6 in kum 17 karlak ngakchia pakhat caah $3000 na ngah khawh lai. Kum 6 a tling rih lomi ngakchia caah Child Tax Credit $3600 ngah khawh a si lai.\n7. Small Business caah bawmhnak pek thawnmi PPP loan a si lomi Grant pekmi bawmhnak a um kho lai tiah zumh a si. A cung le plan paw hi House ahcun an pass ciami a si. Senate ah an chuahpi lai i, an pass le cangka Joe Biden nih minthut hnu ah fehter colh a si lai. 8. Second Stimulus Check $600 a ngah rih lomi nan um ahcun tax nan file tik ah recovery rebate credit ti in claim than khawh a si lai. Tax file an tuah piak tu kha nan chimh lai i, ngah than khawh a si lai.\n9. Joe Biden President a si le cangka ni 100 chung Federal Cozah nih mask i hruk dih ding in a thanh lai. 10. President Trump nih Muslim ralhrang an tamnak ram tralvel ban a tuahmi, visa a phihmi ram pawl cu a on than hna lai. Muslim ralhrang US ah a lut chuak than khomi dirhmun kan phan kho.\n13 Siangngakchia hna nih sianginn kainak caah phaisa an cawi leiba Student Loan cu pek rih lo ding in a ngol ter hna lai. $10000 tiang cham ti lo ding in a pek khawh men ti a si. 14. World Health Organization [ WHO ] lut than ding in biachahnak atuah lai. WHO nih China lei a ttan hlei ah China nih phaisa a thawhmi a tlawm tuk caah President Trump nih a chuak taakmi a si.\n15. Nu sinak le pa sinak a thlengmi pawl [ Trangender ] cu sianginn zun inn ah anmah duhning in pa zun nak le nu zunnak ah luh le chuah khawh a si lai.Kan fanu, fapa tete caah a him lo ngai cang lai. Ralrin ngaingai kan hau lai. 16. Canada ram Alberta province in US Nebraska tiang khan 1,200 a sau dingmi gas pipeline pi an cawh cuahmah liomi cu Joe Biden nih Executive Order hmang nih a ngolter hna lai.\nBreaking News: Joe Biden cu US President 46th caah lak a si ruangmang cang


Corona Virus A Tlun Hnu In US Billionaire Pawl Million A Miak Mi Hna – Zion Tlang Media\nCorona Virus A Tlun Hnu In US Billionaire Pawl Million A Miak Mi Hna\nMay 23, 2020 admin World News\nCoronavirus a Tlun hnu in US Billionaire pawl $434 billion a Miak an Hmuh. Coronavirus a tlun ruangah, The Great Depression hnu ah avoikhatnak US economy a tlakchiatbik lio caan a hung si ko nain, American mirum cem pawl hna cu an rum chin an panh lehlam. A tam u American mipi pawl cu virus a karh ruangah an chawva lei an thancho ning a hnung nuar ngai lio ah, March 18 in khan cun US billionaires pawl an ngeihchiah belte cu $434 billion tiangin a hung karh, tiah Americans for Tax Fairness le Institute for Policy Studies’ Program for Inequality nih an chim. Tutan thawng an thanhmi hi US ah a ummi Americanmi billionaires minung 600 hna an ngeihchiah kong a tawlreltu Frobes chirhchanh in an thanhmi a si. February 19 lio i Stock Market a dirhmun in khan, March 18 in cun 29 percent tiang a hung tla vurmar.\nA rumbikmi American minung Jeff Bezos, Bill Gates, Mark Zuckerberg, Warren Buffett and Larry Elison hi virus a tlun lio i an miak an hmuhmi hi $75.5 billion, asiloah 19 percent a si. A liamcia thla hnih chung i American billionaire 600 hna an ngeihchiah vialte lak i 21 percent tluk hrawng hi a cunglei mirum 5 hna nih an ngeihmi buaktlak tuak piak ning a si. Amazon CEO Bezos le Facebook CEO Zuckerberg lawng nih a miak an hmuhmi hi $60 billion a si i, cucu tutan mirum 600 nih a miak an hmuhmi $434 billion lakah 14 percent hrawng a si.\nAmerican minung million tampi cu inn lawngah an i erh hna tikah, online bochan in an duhmi cawk lawng an rian ve cang. Amazone shares hi Thursday in khan $2,499 a phan i, cucu 2020 awtka hrawng i a share ($1,898) he hun thahchunh ah cun 29 percent tiang a kaiter khawh, tinak a si. Zuckerberg zong cu $79 billion tiang a kaiter, cucu percentage in cun 46.2 tinak a si. Billionaier zong hi an karh chinchin fawn. March in khan cun, American billionaire hi 614 tiang an hun phan cang i, April le May thla chungah cun minung 630 tiang an hung phan, tiah Forbes cazin nih a langhter.\nCu ti mirum pawl an chawva a karh lei lawngte a panh lio ah cun, vawlei economy belte cu daithup in ai din mi ko khi a lo i, American mipi riantuan lo dirhmun a ummi hi 38.6 million an hung phan. Tutan virus nih hin, The Great Depression hnu i rian an serchuahmi vialte zong cu a hun hrawhpiak dih hna. Tutan pulrai nih hin American ah ngeichiah lei i khahlonak horkuang (gap) faaktuk in a chuahpi. Cu tikah, billionaiers pawl hi economic lei i rualranlonak (economic inequality) muisam an hung keng cang, tiah ATF’s executive director Frank Clemente nih a chim. Billionair paoh an thangcho ti a si lem lo. Under Armour founder le chairman Kevin Plank le bang cu a chawlehnak hi 6.8 percent tiang ($1 billion) a hung sung lehlam. Ralph Lauren a chawlehnak hi $5.6 billion tiang a sung. Credit: Chelsae Bawi.\nNunphung Karceh Ah Chinmi Kan Tlau Maw? Miphun tling sinak dingah hin, tuanbia, nunphung, caholh, biaknak le hmunhma hna hi tahfung ah hman an si. Hi tahfung a tlinh lo miphun paoh “miphun tling lo le a tlaumi miphun” ah chiah le rel an si. Kanmah Lai/Chin mi zong hi cu dirhmun kan phan ziahmah. “Tlau” ti tikah, um lo lak le hmuh awk um loin tlau kha chim duh mi a si lo, umnak ding hmun ah um lo, nunpi awk a simi hrial kha tlau kan ti mi cu a si. Australia ummi ka si caah ka umnak ram Laimi sining coih in chim ko ning law, kan rak i hngalh lo le theih lo karah tampi kan tlau cang. Kanmah lawng kan si lo, USA, Norway, New Zealand, Denmark,,tbk um laitlai zong an si ve theo lai. Cucu hi capar nih muthlir in a zawi dingmi pathum in ka langhter lai.\nNunphung Karceh Nun: Pathian dawtnak thawngin Laimi ramleng kan chuah hi, 1990 kum hnu in a si deuh ti usih law kan palh lai lo dah. Naite Facebook ah ramleng chuak Laimi milu relnak (cazin) an tarmi ka hmuh mi ah, “Australia-10,000, Canada-1,800, Czech-100, Denmark-1,500, India-80,000, Japan-350, South Korea-300, Malaysia-50,000, Netherland-100, New Zealand- 2,000, Norway-2,200, Philipphines-100, Siangapore-2,000, Sweden-400, Switzerland-40, Thailand-700, UK-200, USA-60,000, an dihlak ah 211,790” an si tiah an langhter. Kannih Australia hi A.D 2000 hnu deuh in a tam-u cu kan phan; atu ah cun minung 10,000 lengkai kan si cang. Cutikah, hika ram chuak kan fale cu chim lo, ram hnihnak (Malaysia, Thailand le India) kan um lio chuakmi kan fanau tampi “zong” nih kan kotho nunphung an hlamsua kho ti loh. Kan nu Chinram thanglian mi hmanh kha hika ram phak hnu ah cun umnak hmun le hma hoih in nuncan le khuasak a hau timi lungput kan ngeih caah, kan nunphung kan kaltak ngai cang. Phun dangin kan chim ahcun, nunphung karceh ah kan um caah miphun dang nunphung nih a kan dolh cang. Hi kong ruah ahcun thinlung a zaw bak. Kan zatlang nun siseh, caholh siseh, kan thilthuam hrukaih siseh hngalhlo kar ah kan thlaumi tampi a um cang.\nCaholh lei in kan chim ahcun, kan fale kum 20 tanglei cu Laiholh an thiam tuk ti lo. Atu hmanh ah hihi kan si ahcun hmailei khi cu cuanh ngam hmanh a si lo. Endangered Language Program website bang nih cun “kannih miphun cu caholh a thlau zau ding kan si, zatuak 80%” a fiang tiah, a langhter. A rau ti lai lo tinak a si. 1909, Cope Siangbawi pa cu Hakha i thlaruk hrong a um hnuah America i a hawi le sinah cakuat atial, “Laiholh in Baibal hi leh a herh lai lo tiah kan dihlak in kan zumh. Laimi nih a rel an thiam i a rel awk an ngeih tik ahcun an fale cu Kawlholh an hmang dih cang lai” tiah ca a kuat mi hna ka sining nih a ka theihter lengmang. Ramdang ah cun Kawlholh hman awk a that lo caah miraang holh kan i hrawt ciammam hui i Laiholh hnu kan chit. A cung kan langhter mi ramleng Laimi milu zat ah khin 40% cu mino le ngakchia kan si men lai. Cu vialte minung nih Laiholh in an i chawn duh ti lo.\nVawleipi nih chan (generation) an thening phun a um ve. Cu chungah Generation W (Baby Boomer) hi, 1946 to 1964 chuak an si hna i atulio rampical uktu Donald J. Trump, Vladimir Putin, Narendra Modi, Aung San Suu Kyi, Xi Jinping, etc hna khi an si hna. Cun Generation X hi, 1965 to 1980 chuak an si ve hna. Generation Y (Millennials) hi, 1980 to 1996 kar chuak khi an si. Generation Z hi, 1990-2012 khi an si. Cun Generation Alpha (A) an ti i 2011-2025 kar chuak khi an si hna. Mifim nih an tuak Generation Y chan minung hi Generation W chan nakin an tam deuh cang ti si (Salai Van Lian Thang cabia zohcih). Langhter duh mi cu, mah ngeih mi Caholh a tlaihchan le uar mi hna kha an liam ziahmah i miphun dang caholh nih an kaa le nun a lak deuh mi an karhcho tikah, kan caholh a derthawm. Hi ruang ah hin maw a va si hnga, Laica in chuah mi cauk zuar a har tuk, kan chuah kho theng ti lai lo tiah, caholh tawlreltu pakhat nih a ka chimh. Tulio ah rinhchan mi ramdang mino zatuak 90 cu mi Laiholh an holh duh ti lo; anmah nak ngakchia rual tang 10 minung hrimhrim cu Laiholh holh cu chim lo, chawnh hmanh ah an fiang ti lo. A thei lo pumpaluk zong an tam. Cu a si caah Generation A chan ah cun Laiholh chim kho kan tlawm cang lai.\nChungkhar Pehtlaihnak: Chungkhar hi a biapi taktak mi a si. Aruang cu hi hmun in nunzia ai dawhcah lo le a tlau ahcun chim awk a um ti lo. Nuncan ziaza kan timi hi, minung kan si man a si lawng si loin, miphun muisam ngeihtertu a si tihi pupa hna nih an rak ruah; cucaah chungkhar hi sianginn tha bik ah an rak hman. An fanau hna sinah ziaza tha i nunpinak le a tha lo hlawtnak, umtu hoiher, mit-au, hna-tun le zatlang nun tibantuk kha an chimhcawnpiak tawn hna. Annih cu Khrihfa an rak si lo, nain Sang Lai hi innka hram ah a dir caah, kan nun lio zongah kan tuahmi ning zulh in bia a kan ceih i thluachuah vanni hi amah bia in a tlung tihi an rak zumh i biading chim i zuam, mifel si i zuam, khualtlung, milengkai dawt i zuam, sifaak, kingro ngaktah bawmh, nawlngaih, thlachiatruah, lungsau thinfual..tbk nun ngei law, na thluachuah phittu fir, zuanzam, lihchim, lainawn, biachiakha chim, haakauh, phorhlawt,..tbk hna hi hrial i zuam hna tiah, mama khaih in an fale an khaih tawn hna ti si. (G. Biak Nawl bia)\nAtu kan dirhmun ahhin teh, cucu kan cawnpiak ve hna lo maw? tiah cun, cawnpiak ko. Sinain pehtlaihnak thazaang a der. Chungkhar pehtlaihnak a der ahcun kan fale kan thlau cang hna tinak a si. Taktak tiah cun, fale hi Pathian sin in hmuhmi rosung an si (Sal.127) i hi ngakchia cungah tuan awk rian pekmi a tlinh lomi dantatnak hmuh ding zong Cathiang nih ralrin a kan pek (Luke 17:2) fawn tihi kan hngalh a hau. A sullam cu fale nuncan ziaza cu nu le pa kut ah a um tinak a si. Cu rualrual in chungkhar ngandamnak zong hi nu le pa kut ah a um. Sinain cucu papek ah kan chia lo, pawcawmnak kong lawng thluak fak in kan tuaktan. Ngeihchiah kan ngeih ahcun chungkhar a nuam, a tlamtling tiah kan ruah.\nCutikah fale le nulepa pehtlaihnak a tlawm i chungkhar ah rallian a tlung. Nihin kan umnak Australia ahhin cubantuk ruangah chungkhar buaibainak in biaceih zung a phanmi hi kum fatin sing 2 lengkai lengmang an si ti si. Culakah kanmah Chinmi zong kan itel men lai. Keimah hnatheih le mithmuh hmanh ah, karlak ah fanu fapa a ummi nuva, lenglang in nuva a si i chungkhar ah hmunkhat hmanh ah tirawl ding-ei duh lo le it ti loin ai thenmi an um len. Hihi chungkhar pehtlaihnak a derthawm caah a si. A hlan kan pipu si hna seh, atu kan nu Chinram khuasa hna cu chungkhar hi nunzia chimhcawnpiaknak sianginn tha bik ah an hman. Phun dangin kan chim ahcun, chungkhar pehtlaihnak kha hnette in hram an thlak caah chungkhar a nuam i a lamkip in an thang.\nCun chungkhar pehtlaihnak a tlawm caah, fale he kan i hlat. Chim duhmi cu, nulepa nih fale komh ding hnga tluk in an komh hna lo caah, tihnak le zahnak in kan khat i an pawngkam ah kan tlumtla ngam lo. Cutikah kan lungduh hmanh kan chimruah ngam ti hna lo. Hika ram chinchin ah cun ihzaunak khaan dang cio ngeih a si fawn i mah ihnak khaan te ah daite in um, mah duhmi te tuah kha a nuam cem in kan thei i rawlei tidin caan hmanh ah chungtling in dum caan a um ti lo. Zarh khat ah voi khat hrawnghrang te lawng nulepa, ulenau he kan i hmu ti awk a si. Khuamaw caan ah pastor(s) te maw, midang thlacam an rat tik zongah fale kawhauh khawh kan si ti lo i thluachuah ngeitu Pathian sin lunglawmh chim hmanh ah chungkhar kan tling kho ti lo. Hi zong hi kan tlaunak hram pakhat a si.\nFak deuh in chim ahcun, atu kan chan hmanh ah changkhar rualchan cingla kan i thlau cang ahcun hmailei chinchin ah cun kan i hngal ti lai lo. Laitlang ah cun rualchan cingla kan i tlaihchan le dawt ruangah kan fanau tiangin i siahernak lungthin an ngei; sinain hika kan fanau cu an si ti lo. Rualchan cingla an hlamsua ti lo, ciruang pehtlaihnak zong an hngal ti lo. Cucaah mah le mah zong mi le mi ah an ruah dih cang hna. Hitite kan a si ahcun kan chuahpi kan unau fale pawl le kan hrin fale karlakah dawtnak a leng kho te lai lo, kan i thlau dih te lai. Hihi a thlite in kan tlaunak pakhat a si fawn.\nBiaknak le Zatlang Nun: Biaknak le zatlang nun ti tikah, biaknak nih kan zatlang nun kha dirkamh sehlaw, zumtu nun in miphun dawtnak khat seh ti kha chim duhmi a si. Ka phan bik mi cu, kan fanau hna hi Khrihfa sinak in biaknak ngeilo ah an i chuah lai hi a si. Hihi chan nih a kalpi ti awk in vawlei cungah a cang cuahmah mi a si. An pipu chan in Khrihfa a si mi, atu zongah an nu le pa Khrihfa a si ko nain an fale biaknak ngei lo an tam tuk. Cubantuk cu Australia ah hin minung nuai 7 hrawng an um ti si. Hika ram cu dun le dan nih a awnh caah mah duh salam in khua a sami fale cu biaknak ngei lo in an um ko.\nAn thlauh kho hna lo. Cucaah Australia ram chung Khrifabu cheukhat cu zarhpini hmanh ah minung pali-nga lawng ai pummi an tam ti si; cu hmanh ah tar kengkui lawngte an si. Mino an um ti lo. Kannih zong hi dirhmun kan phan lai lo ti chim awk a tha lo. Atu hmanh ahhin kan si cuahmah. Cucaah atute hin biatak in tuanvo lak a hau. Kan daithlan sual a si ahcun atu kan nulepa kum 40 cung minung nih a kan liamtak te tikah cun Chin miphun Khrihfabu hmanh hi a tlawm te lai. Cucaah nulepa nih fale nan kan thlaulo nakding rianpi nan ngei. Taktak ah cun fale hi kan tlau lo, nulepa tu nih fale nan kan thlau. Atu cu nan kan kawl than caan, nan kan tharchuah caan a si cang. Culo ahcun atu hmanh ah kan tlau pah cang si kaw hmailei ah cun kan tlau thai te lai tihi phan a um.\nBiatlangkawmnak Rev. Sai Lian Thang nih a rak chim bal, “Laimi cu chantiluan nih fenh lo in a tan in tan awk kan si. Kan tan lo i kan i fenhter ahcun sau kan awk lai lo a ti.” Naicikuate hmanh ah miphun dang nunphung nih a kan dolh tuk cang. Cucaah ram tha kan phak mi hi hmalei kan techin fapar chan tiang cuanh ahcun tlaunak a si te sual hnga maw ka ti. Aruang cu nunphung karceh ah thaw ip ngai in kan um tikah phan awk thil a tam tuk. Baibal chung Israel miphun zong phun hra an tlaunak zong kha nunphung karceh ah thaw ip ngai in an rak um i an chuah khawh ti lo caah a si. Atu ralzam dirhmun in ramkip a phan mi Vietnamese zong khi cu thiamtthiam an si. Kannih zong kan rak i hngalhlo kar ah kan tlau ngai cang, cucaah atute hin kan i fimkaan lo le kan nunphung kan hlamsuat lo ahcun sau kan awk lai lo. Kan caholh kan kilven a hau, kan thilthum, kan bia le kan hla kan ven a hau. Cun Khrihfa kan si caah khrihfa nun in i cawnpiak le chimhhrin hi kan hriamnam tha bik ah kan hman a hau. Pathian bia in chungkhar ah daihnak lenter i pehtlaihnak tha ser ding kha kan rianpi ah ruah a hau. Cuti kan ti khawh ahcun kan zatlang nun a him lai, biaknak a him lai, chungkhar a ngandam lai. Zatlang nun a him, nunphung a dam, biaknak a dam i chungkhar a dam ahcun nunphung karceh kan um zongah kan him ko lai. 2020 March, Magazine ah ka tial mi si. Magazine rel a hmu lo mi ca ah hika hin ka van thil. Credit: Carson Tin Twin Oo.\nPrevious Post:President Trump nih Biakin Khawmh Sianglo Tlangbawi Pawl a Hrem Hna lai\nNext Post:Dr. Ngun Cung Lian hi fak tuk in amah pumpak personality hnawrsuan in an phawmhmi ka hmuh tikah Chinmi hi kan mawh tuk ka ti


Malaysia Chin Mino Nih Kachin Ralzam Hna 4.5 Million Kyat An Bawmh Khawh Hna - JM News\nMalaysia Chin Mino Nih Kachin Ralzam Hna 4.5 Million Kyat An Bawmh Khawh Hna\nMalaysia chin mino nih kachin ralzam hna caah bawmhhalnak an tuahmi theipar cu khuaruahhar in a tha ko. Atu ni May 30. 2018 ahkhan Malaysia Chin Mino phu nih Kan Unau Kachin Ralzam zung ah an va len hna i Chin mipi dihlak sin in bawmhhalnak hmuhmi phaisa cu an kut cung ah va pek asi cang, an hmuh mi phaisa hi a dihlak in RM 1,36 35 bak asi i kawlram tangka in ting 4,581,360 a si. Thlacamnak le Pathian le thangthat ttinak hi an rak don hna hi bawmhnak cu an rak cohlan.\nLunglawmhnak Cathluan an rak pek hna\nKachin ram ral ruang ah harsarnak atemtuar mi kan unau kachin miphun pawl cu laakhruak in bawmhchanh an herh caah Malaysia khuasa mi Chin Mino hna nih Chin Youth In Malaysia tiah min bunh in 3-May-2018 ahkhan Malaysia Chin Fellowship kip chungtel mino hna sin ah bawmhhalnak tuah ding in meeting rak tuah asi.\nCu ahcun rianruantu i thimnak an tuah hna i atanglei rak langhter mi pawl hi tuanvo khinh mi an si hna.\n1 Chairman- Salai Lai Kam Thang\n2 Secretary- Salai Mang Hlei Lian\n3 Treasure- Mai Sui Hniar\n4 Auditor- Salai Chan Hup, Adrew Tum Tling\n5 Advisor- Salai Cathawng ,Sayamah Ngun Hlei Iang ,le MCCYF chaiman hna an si.\nMeeting ceihhmai mi ah kachin ram hartonmi bawmhhalnak cu Malaysia fellowship kip chungtel mino hna sin ah bawmhhalnak tuah ding in le pumpak in ramchung ramleng in arak i teltum kho mi mino poah poah sawm ding in lungtlin a si hnu ah kan hnu 06- May- 2018 zaanlei sumilam 4 pm in 6:30 pm ahkhan Malaysia Chin mino 43 nih avoihnih nak meeting an tuah tthan i riantuan hram cu an thok.\nKachin ralzam hruitu upa hna nih thlacamnak in an cohlan hna\nFellowship kip ah cawlcangh ding in mino nih timhtuahnak an rak ngei ko nain ruahning bantuk in tlam a tling kho dih lo. Aruang tampi ruang ah le zulhphung ruang ah cheukhat fellowship nih cun Malaysia Chin mino cawlcanghnak cu pom piak a rak silo.\nAsinain Chin youth in Malaysia tuanvo ngeitu pawl nih lamdang an kawl hnu ah zaanghlei cawi in Times Square le Samping (shopping center) ah riantuan mi hna sin ah pumpak in an kal hnawh hna i bawmhhalnak an va tuah thiam thiam , lungtho te in bawmhnak cu a rak petu riantuan tu lai nungak pasal tha hna nan dihlak cung ah Pathian thlawhchuah tlun chin ko hna seh tihi kan thlacamnak asi.\nMalaysia Chin Mino le Kachin Ralzam hruitu Upa hna minthutnak an tuah lio hmanthlak\nCun cheras zong ah pumpak in innkip ah an va len hna i bawmhhalnak cu an tuah ve hna ramchung ramleng in min langhter aduh lo mi bawmchantu zong an um caah bawmhalnak an tuah mi cu atluang ngaingai. Bawmtu pumpak nan dihlak cungah le fellowship nan dihlak cung ah Pathian nih lam in hruai chin ko hna sehlaw pumpak nan rian cio ah hlawhtlinnak hmuhram ko uh.\nChin Mino hna le Kachin upa hna Pathing thangthatnak hlasak nak ngei hnu ah thlacamnak an ngei lio\nMi cheukhat nih Chin youth in Malaysia cawlcangh cu fak ngai in an rak soisel hna an rak thangchiat ve hna, minthat duh ruah ah asi, fimhlei thiamhlei cuh duh ruah asi tiah a rak mawhchiatu an tampi ve. Asinain mah pumpak caah piakhat zong miaknak um lo in retheih in caan pek bak in lungthiang te in miharsa bawmh duhnak thinlung he an tuahmi asi ko caah dohnak le soiselnak cu lungdong lo te in an pahchih. Pathian lamhruainak thawng in an riantuannak theipar cu khuaruahhar taktak in ahung tha. kachin ram ralruang ah a pawtam mi, a zawfak mi, thilpuan herh in harsa taktak in khuasa mi kan unau Kachin Miphun tarnu tarpa ,mino le ngakchia le pumlawnglo in um mi nu hna caah an nun peh kho tu ah ahung cang.\nKachin Saymah nu nih thlacamnak a ngei lio\nBawmhalnak tuahmi ah an hmuhmi dihlak hi Malaysia tangka in RM 1,36 35 bak an hmuh i kawlram in ting 4,581,360 bak achuak tinak asi.\nThlanti he kan hlawh mi phaisa kan or duh hmanh ei lo in le kan lungduh thil zong cawk lo in miharsa kan bawmh mi hna hi Pathian nih a ka theih piak hrimhrim ko lai pumpak pakhat cio nan dihlak le fellowship nan dihlak cung ah Pathian velngeihnak le thlawchuahnak cu tlunghram ko seh.\nkachin ralzam hruaitu hna hmanthlak\nBiacah: Mi pakhat nih thiltha atuah tik ah soiseltu sinak in thazaang petu le bawmchantu dirhmun sikhawh hi i zuam cio hna usih law miphun thanchonak caah teinak nganpi kan hmu ko lai.\nKhan Za Piang Bawmh Aherhnak Le A Kong Tawi\nNizaan Hakha Ah Inn A Kang, Minung Pathum Nunak Aliam


A poituk e:Laipa nih thil tha lo a zuar caah palik nih an tlei e – The Cherry Par\nA poituk e:Laipa nih thil tha lo a zuar caah palik nih an tlei e\nSeptember 11, 2019 admin Thawng Pang\nMah bantuk thawngpang hi cu tih a nung hrinhrayanmar then Sagaing kulh,Kalay khawpi Toungphila sang ah sing/ting 7395 man sii thalo siipia ting hnih le cheu cu zahan September 10 zan suimilam 6:00 pm tluk ah khan minung pakhat sin in an tleihnak kong cu Kalay khuapi police sin in theih a si.A poi hringhran ko mu, mah sii nih hin minung a hrawh khawh hna.\nMahbantuk ritnak sii thalo kong he pehtlai in, Tongphila sang hna nih cun an theih pah tikah an rak bawh hna i kenbo 125 a nak mi he a rak phur pah mi cu an lunghrinh caah an rak check i mah ahcun sithalo cu an hmuh tiah ,Kalay police sakhan i police lieutenant Bo Bo Aung nih cun a chim tiah theih a si.\nMah siithalo a phur mi hi ,Kalay khuapi Myohla sang nemi 3-nak i a um mi, Pu Run Duh Tawng kum 42 a si i,a tu an tleihmi si hi mum 246500 asi i,mah cucu a tangka in a man an tuak tikah ting 7395 man a si tiah an tuak.\nPu Run Duh Thang cu Khampat khua in Kalay khuapi Myohla sang nemi 3-nak ah a ra i,hmuntha i a ratnak hi a rau rihlo tiah theih a si.Riithainaksii thalo a phurtu , Run Duh Tawng cu,riitnaksii thalo phurhman dantatnak pohmah 19(a)/21 in Kalay nkhuapi police hna nih cun a case an tuah piak tiah theih a si.\nRalhrang Pawl Hna nIh Israel a Thin An Phawh Taktak Cang I an keengah Meittil Sa He An Kheengah A Khinh Cang Hna Hih Sept. 11, 2019 (MSR): Nizan suimilam 9pm tluk (local time) ah khan Gaza Strip hmun in Hamas hna nih cun Israel khua Ashdod le Ashkelon khua cu rocket in an kah i,mahruangah ralvengtu nih darkhing zong a tum phah .Rocket pakhat Iron Dome nih cun duum boruak ah a kah i,pakhat cu facang hmun lo ah a tla.\nIsraeli Defense Force hna nih cun Hamas nih an kahnak hna cu an lehrulh cawlh hna i,tuzing zingka te ahkhan Hamas ralhrang an tomnak hmun 15 cu an va kah cawlh hna.Hamas ralhrang hna nih an hriamnam an chiahnak hmun ,Naval base le leiverh (terror tunnel) cu an hei kah i, a thi mi le hliam a tuarmi belte an thanh rihlo.\nPM Benjamin Netanyahu nih cun, Tel Aviv i Israeli military Hqrs ah Israel ralkap hna cu a hmuh hna i, “Israel ram le mipi cungah fahnak a pektu hna le rawhnak khua a khaangtu hna cu,Israel nih cun a lehrulh cawlh thluahmah hna lai,a ti.\nPrevious Post:Thihdan pekmi Win Le Zaw caah minung hlei 18 an kal than cang thawngpang thar\nNext Post:Zualko:Thalng peng khua Kum 17 Tlangval lian lian nih tatoo ai sawih nak ah a kan thih tak


Bawipa Na Tha : Chinram Ralhrang Pawl Cu Thah Thluahmah An Si Cang – Chintanbo\nNizaan, June 10 ah Chinram pengṭhen 2 ah SAC ralhraang le CDF i doh nak cu biatak te in a chuak than i ralkap ralhrang le minung 27 an thi tiah CDF nih thawngthanh nak a tuah. Zinglei nazi 10 hrawngah Thantlang peng, Khualhring tlangtluan ah CDF – Thantlang le SAC ralhraang i kah doh nak a chuak i ral hrang ralbawi pakhat telh chih in SAC ralhraang 17 an thi tiah Chinland Defense Force (CDF) nih thawngpang a thanh i “CDF-Thantlang lei ah cun ai khawng mi le hliamhma tuar mi minung an loh” tiah an langh ter.\nHi an i kah doh nak ruangah Khualhring tlangtluan i khuami ṭhenkhat cu himnak hawl in ramtang ah an zam hna tiah thawng theih a si. June 10 zaanlei nazi 3 hrawng zong ah Hakha-Gangaw karlak ah SAC ralhraang le CDF-Hakha an i kap tiah thawng theih a si i ralhrang lei minung pa 10 an thi tiah CDF nih thawng an thanh i “CDF-Hakha lei ah cun ai khawng mi le hliamhma tuar mi minung an um loh ti a si.\nHi an i kah doh nak ruangah Khualhring tlangtluan i khuami ṭhenkhat cu himnak hawl in ramtang ah an zam hna tiah thawng theih a si. June 10 zaanlei nazi 3 hrawng zong ah Hakha-Gangaw karlak ah SAC ralhraang le CDF-Hakha an i kap tiah thawng theih a si i ralhrang lei minung pa 10 an thi tiah CDF nih thawng an thanh i “CDF-Hakha lei ah cun ai khawng mi le hliamhma tuar mi minung an um loh ti a si. hringdildellairam


Falam Ah Sianginn Kai In Ralkap Nih An Congh Hna, Mah Kong Hen Pehtlai In Salai Lung Thli Tum Nih A Van Chim Ve Taktak Cang – Onlinenungak\nFalam Ah Sianginn Kai In Ralkap Nih An Congh Hna, Mah Kong Hen Pehtlai In Salai Lung Thli Tum Nih A Van Chim Ve Taktak Cang\nFalam ah sianginn an kai than dih tiin a phunzai mi tampi ka hmuh hna. Phunzaimi pawl hi kap khat lei lawng in khua an ruat caah asi, miphun an dawt ning ai phundang deuh.\nNain, MAH dohnak caah sianginn kan kai lai lo ti khi cu ‘lo fangvoi a eitu vom hrem ding ah khuate pakhat lo an tuah lo’ timi kha kan hluan ko lai. A tuartu taktak cu kanmah thiam thiam kan si lai.\nKan mino sianginn kai lo an um i an lam a pit dihmi khi MAH caah fahnak pakhat hmanh a pe lo, a lung zong a fak lai lo timi kan i fian a herh.\nMiphun ralkap controlmi khuate ah private in sianginn on dih ding a si ko. Control khawh lomi ah cun a ong kho poah nih on ve ding asi ko — kan mino le miphun caah a si.\nMAH hi fawi tein tei khawh phun a si lo caah ‘kan tei hlan lo sianginn kai lo’ timi cu kan mino thanchonak a donkhantu ruahnak tihnung a si. By _ Salai Lungthli Tum\nThawngdang Relchap; France zinan company Total nih ralhrangbu dantatnak ah tiin zinan le gas zuarnak in an hmuhmi tangka tampi cu ralhrangbu sinah phakter lo dingin an lungtling cang tiah Human Right Watch (HRW) nih Jan 20, nizan ah cathanh an chuah.\nRalhrangbu nih cun zinan le gas zuarnak in kumtinte US dollar billion pakhat renglo an hmuh peng. Atu Total nih dantat phihkharnak a tuah a si ahcun an tangka hmuhnak zeimawzat a zor lai. Total nih dantat phihkharnak tuah dingin biakhiah a tuahmi hi Myanmar ram chung i zinan le gas cawh rian a ṭuanmi company dang le Thailand company PTT zong nih i zohchunh ding an si tiah HRW nih an cathanh ah an ṭial.


Thlanglei Africa Ram Khuapi Pakhat Ah Tilian Ruangah Minung Tam Tuk Nunnak A Liam – Onlinenungak\nTuzarh chung South Africa ram, Durban khuapi tilian ruangah nunnak a liam mi cu minung 341 an phan cang. Tilian nih chiatnak fak tuk a chuahpi caah Inn le lampi hna cu an rawk i, minung le innzuat rasam tampi an tlau caah helicopter in mibawmchantu hna nih chanhchuahnak rian an ṭuan cuahmah. Lampi an rawh ruangah mibawmchantu hna caah chanchuahnak rian ṭuan a har ngai i, ei le din, sii-ai, ti thianghliam le electric mei ngei lo in tuzarh cawn nikhat ni khan an um cang.\nKwaZulu-Natal ramṭhen uktu Sihle Zikalala nih cun, “Hi rawhralnak hi ngaihchia ngaingai a si. Lampi, thilri le khuasaknak ah kan herhmi thilri a rawk mi hna lengah minung nunnak a liam mi hna tuak ah cun kan ngeihchiatnak hi chimawk ṭha lo a si. Minung 40,732 nih hi rawhralnak hi an tuar i, nunnak 341 a liam,” tiah a chim.\nDurban khuapi chaklei vanlawng ṭumtual pakhat in chanhchuahnak rian hi kalpi a si i, Africa palik, ralkap, volunteer lengah siangnghakchia le private contractor hna nih chanhchuahnak rian hi an bawmh hna. Africa cozah nih, minung zeizat dah a tlau i, zeitluk faak in dah rawhralnak a chuahpi ti cu an thanh rih lo nain KwaZulu-Natal ramṭhen uktu Zikalala nih cun tilian nih hin thilri nuai thong(billion) leng man a rawhter lai, tiah a chim.\nHi kokek rawhralnak he pehtlai in South Africa president Cyril Ramaphosa nih cun hartong mi ramṭhen hna caah bawmhnak a hal i, inn le lo nih a rawhtak mi mipi 2100 caah i dor chungnak hmun 17 an sak cang, tiah cozah nawlngeitu nih an thanh. Hmun cheukhat ah cun bawmhchuahnak rian ṭuan khawh a si lo caah hartong mi hna cu lungsau tein bawmchanhnak rianṭuantu hna hngak ding in Durban khuapi Cozah nih cun a nawl hna. KwaZulu-Natal Cozah zong nih mizapi sinah bawmhnak a hal i, hruk-aih ding hnipuan, ti thawl le eiding hna cu an si khawh tawk thawh cio ding in a sawm hna. The Chin Post\nTamu Khuapi Meng (4) Sakhan Pakhat An Kah, SAC Ralhrang (7) An Thi! Sagaing ramthen Tamu khuapi meng (4) nak zawnah ralhrang sakhan pakhat cu TSG le Burmese Students Organizations (BSO) ABSDF hna nih April 14 ah an kah tiah cathanh an chuah.\nCu kahdohnak ah ralhrang (7) an thi tiah an langhter. Kahdohnak caan ah ralhrang leikap nih an thazaang an i chap khawhlo nakhnga Battalion (2) nih lampi in an phihkham hna. Mipi ralkap leiah hriamnam le kuanfang thazaang herhbaunak a um caah mipi nih bawmhnak kan pe hram u tiah an langhter. Crd: Zalen\nPublished in Breaking New, HOME and WORLDNEWS


Thantlang Inn Khanghnak Kongah An Hruitu Ralbawi Nay Myo A That Kho Tu Cu Ting Ks.500 Kan In Pek Hna Lai - Chin Eleven News\nDecember 5, 2021 admin@chin11news.com Chin 0\nThantlang khua khanghnak kongah an hruaitu bik a si mi ralhrang bawi , lutlai a that khotu cu phaisa kan thap i, an thah khawh a si ahcun a that khotu cu lawmmam phaisa kan in pek hna lai tiah Vaurawng zunthil nih an thah . Thantlang khuapi cu a voi tamtuk lawmmam an khangh cang i minung nih tuar khawh tilo awk in an tuah hna, thinlung a faktuk caah VAUrawng zunthil dothlen ah ah a cawl mi bu nih, hi Thantlanmg khua a khanghtu an hruitu bik a that kho mi cu phaisa kan in pek hna lai tiah an au hi a si.\nThantlang ralkap ah an lutlai a si mi Bohmu Nay Myo a si atiah an chim chih. Mah pa ruangah hin Thantlang khuapi a ciam nak hi a si i, Hi Ralhrang lutlai pa a that kotu cu kalram phaisa in ting 500 bak kan in pek hna lai tiah an thah. Vaurawng ah kan hmuh mi phaisa si loin kan mah phu bak nih hipa a that khotu cu ting 500 kan in pek hna lai tiah an chim. An phaisa thap mi hi an mah Vaurawng phu nih official bak in an thanh.\nHipa a that kho tu cu , CNA an si ah, CDF an si ah, Mipi an si ah ting 500 kan pek hna lai tiah an langhter. Hi thil an tah mi hi an lungfah celh ti lo ah a si i, kan laimi phun cihmih a kan timtu le kan inn lo akan khangh piak dihtu an si caah hipa bak hi target ah an hman cang, aruang cu hipa hi Thantlang inn khangh nak kongah an lutlai a si.\nKan lungput le kan ruahnak hi lungdongh ngai kansi.\nGood News: PDF Nih Rit Hai Sii An Tlaih Mi An Khangh Dih\nGood News: Voi Hnih Kahdohnak A Chuak SAC Ralhrang 10 An Thah Hna


Relve Uh Khah Nihin May 16 Ah AA Hriamtlai Hna Nih Ralhrang An Kah Hna Ca Tam Lak An – Chintanbo\nMay 16, 2022 admin CHINNEWS 0\nChin ramkulh, Paletwa peng Thandaung, khua ah ummi SAC ralkap pakhat cu nizan May 15 chun sml 12:00 hrawngah Helicopter nih eidin tirawl a chanh hna lioah AA ralkap nih an kah, tiah theih a si.\nThandaung khua cu Rakhine ramkulh, MyoOo khua i chaklei tiva kam ah a ummi khua a si.Thandaung khua pawngkam ah AA ralkap pawl an cawlcang nak hi a sau ngai cang, tiah tualchung mi sin in theih a si.\nEidin tirawl a chantu Helicopter cu a ṭum lei ah tiva ral in AA ralkap pawl nih hriamhme in an kah. SAC ralkap zong nih an camp in hriamngan he hriamhme he an rak kah ve hna. Suimilam cheu chung hrawng an i kap, tiah theih a si. Cu kahdohnak ah Thandaung khuathar inn pakhat cu meithal kuan nih a khen, Khua chung zong ah hriamngan kuan a tla ko nain a puak lo, Thandaung khuathar mizapi cu an zam dih, tiah theih a si.\nThlanglei Thandaung khua hi inn 200 hrawng an si i khuathar hi inn 50 hrawng a si, tiah theih a si.\nRelchap, Ralthawh Lio Ah A Zaam Mi Mino Vialte Le Rak Zaam Uh Tiah A Forh Tu Ramdang Chungkhat Nu Le Pa Hna, Teinak Kan Hmuh Tikah Nan Mit Nan Au Ngam Te Lai Dik Maw\nKan Miphun nih zalonnak hmu ve usi tiah chungkhar le pumpak sining vialte kaltak in dohthlennak ah kan i pumpek lioah ramleng ah a zaammi mino vialte le fale zaam dingin a forhfialtu nulepa vialte rak i ruat uh. Teinak kan hmuh ni ah nan mit a au ngam te lai maw.\nKan ruahning in teinak kan hmuh lo ah tah kanmah cu maw sual nan kan phawt te lai? Inn pakhat a dir khawhnak dingah lungtekep pakhat zong a biapi i kan miphun min in kan ram a dir khawhnak dingah pakhat cio kan biapi ti hi kan i fian a hau tuk hringhran.Crd…Salai Ngun San Aung\nRelchap,NUG Nih 2008 Phunghrampi A Thah ah, MPs Pawl A Thah Chih hna.Thah cang mi, athih cia mi an nung ṭhan ballo. Anung ṭhan ahcun athih lo / an thah lo I asi ko lai. Thihnak in athoṭhan mi cu Kan bawipa Jesuh lawng asi. Enoch le Profet Elijah lawng nih thih loin Vanram ankai. 2008 phunghrampi kan thah ko ahcun, achung ah um mi upadi vialte an thih dih, amah he aapehtlaih mi minung le Phungphai, tuahserhnak vialte thahchih asi ti hi kan hngalh a herh ngaingai. Cucu kan hngalh lo caah, Dohthlennak ah hruaitu asimi CHIN GZ Ralkapbu hna cung ah uktu le Luban kan ṭuan duh hi asimen lai.\nNUG nih 2008 phunghrampi athah ah khan kan thih cikcek cang ti kha MPs Luborual nih hngalh a herh ngaingai. Cutin nan hngalh ahcun CJDC le CDFs caah mithnawm le hlingso nan si ve hnga lo. 2008 phunghrampi ning in mipi thimhmi kan si ko nain, Mipi cozah NUG nih 2008 constitution athah caah kan thihnak hi asi. NUG le ICNCC nih Chin Cozah cu kan I dirh piak khawh hna lo caah, MPs le Party minung hna nih Direct in Mipi Ukhruai a ngah ve tilo. CDFs le CJDC cu Ukhruai in an cung ah bawiṭuan in cungnung bik Bantukin khuasak cu naa timh ngam ding asi lo.\nNa lungthin nih ruat in saduhthah rai asi lo bangin, na zawngzer thluak nih atuak ngam ding khi asilo. Na kaa nih Achimh ngam ding khi asilo. Na cuap in tuak in, tang lei in na chimh belte ah phundang, kan hngalh khawh ve lo tang bia cu.\nNUG hi Saul SPH bantuk asi. Ral kan tei rih lo caah, Nihin ah, tirawl a Eidin mi vialte cu chiatseh tiah Saul nih athanh. Afapa Jonathan le ahawi le nih Khuaitizu an ei ai. Jonathan cung ah chiatnak atlung colh I, Ralram an thah colh ve.\nNUG nih MPs kong ruat lem loin, Kawlram le mipi zawnruah ah 2008 phunghrampi athah diam mi nih Kan MPs vialte thahchih ansi. Mipi le CDFs, CJDC puh len ding an si lo. CRPH le CRCH kan dirh cu mipi lei aw an ning in asilo. Ralram asi caah mipi kan holh lo I asi ko. CRPH le CRCH cu mipi ta siseh ti duh ahcun, aa ruang mi kusale thlah cio in MPs ṭhithruainak in ṭuan ding khi asi hnga. Cu lawng ah Mandate timi aiawh tu an tling lai caah, lam atluang ding asi. Nain cutincun asi fawn lo caah, kan buaibai zungzal nak hi asi. Thimhnak le meeting tuah awk a ṭhat lo caah Mipi nih anmah ai awh ah an pawm mi phu tu kha can karlak uktu le hruaitu ah thimh ah a ṭha bik hnga.\nICNCC le CJDC epchunh tikah, mipi nih an cohlan khawh deuh mi le mipi ai awh ah ruah cio mi cu chimh aherh lemlo, nan hngalh dih cikcek ko. Chin Cozah cu Federal cozah an si lai caah, ICNCC nakin CJDC nih dirh awk ah phung ning in asi deuh hnga. Chin Ralkap caah CJDC le CNA kan ngeih cang. Chin Cozah le Chin Hlutdaw lawng kan herh cang. Chin Hludaw cu CJDC nih aruang mi aiawh tu thlah hnaseh, asilo ah Chin Miphun ṭenge (53) nih ai awhtu thlah cio hnaseh, nain Ai awh tu thlah cu CJDC nih biachah koseh. CNF / CNA nih an kan hruai ahcun, a ei khawh lo ding mi Chin mi kan um pah caah asi khawh lailo.\nCJDC nih an I cohlan ko hna ahcun, ICNCC le Chin MPs rual nih Chin Cozah cu dirh ko uh. Legislative, Executive le Judiciary zong tlaih ko uh. Defense Luzik zong ṭuan ko uh. CJDC nih an I cohlan hna lo ahcun anmah hnu zulh uhlaw, anmah he Chin Cozah ser ṭi ko uh cah, zeidah nan buai len ee. CDFs le CJDC um hlan ah kan MPs hna hi 100 % cohlan le bochan nan si ko. Nan keneh kan I zulh dawi hna tikah fellonak, mah pumpak miaknak le rumnak caah Dohthlennak cu nan hmang. Cu caah mipi lungthin ah nan thi. Nan keneh aadawh lo. Firkhut le dinfel lonak atam tuk caah, mipi nih kan in bochan ngam ti hna lo. CJDC le CDFs nih thih thloh sii an I chunh hna caah Nihin tiang nan nung. Apoi bik mi cu nan pu le NUG nih 2008 phunghrampi an thah mi hi asi.\nKhengchap ah Paletwa ah Rakhine ah nan khumh sual, Pine (14) mumal nan chuah pi, NUG uktu Luban cu 2008 phunghrampi ning in thim asi, MPs caah lam apit nak hi asi. Mipi cozah chan I an nunning le ziaza, nan ṭial, firkhut zia, nan kaltak khawh lo mi hi a poicem mi asi. Mipi nih CDFs le CJDC cu 100% support kan tuah I anmah lei ah kan um. Cucaah ICNNC siseh, MPs pawl siseh, CJDC thladem tang ah nan um duh lo ahcun, Mipi nih Social Punishment kan in pek ve hna lai. Cucaah arannak in CJDC ah surrender rak tuah uhlaw, tang rak I dorh ko uh.Crd.. Zing Tin Cuai Cinzah


Lungfak Tuk SAC Ralhrang Nih Pu Biak Mawi An Thah – Chintanbo\nLungfak Tuk SAC Ralhrang Nih Pu Biak Mawi An Thah\nMarch 7, 2022 admin MYANMAR NEWS 0\nSagaing ramṭhen, Kalaymyo peng Thanphoe khua ah SAC ralhrang nih Pu Biak Mawi, Kum 54 cu March 7 zingka sml 9:10 ah an kah thah, tiah theih a si. Pu Biak Mawi i a nupi cu zingka te ah lo rianṭuan ding in a kal lio ah Khuachung ah SAC ralhrang pawl cu an rak lut.\nPu Biak Mawi cu a nupi a sia herh caah a nupi sin i lo kal ai tim i a kal lio ah SAC ralhrang hna nih Pu Biak Mawi cu a paw ah an kah i, a hmun ah a nunnak liam colh. Lampi ah a ruak cu a ril ko, Zaanlei hnu ceo ah khua mi hna nih an hmuh, tiah theih a si. Pu Biak Mawi cu fa 4 ngei mi a si i March 8 ah a ruak an vui lai, tiah theih a si. Source; th chin post\nNi zan March 6, 2022 Kyutse i zinglei kahdoh nak ah ralhrang minung pa 2 cu KNDF ahmat 1 nih an nung buin an tlaih hna. Hi kahdohnak chungah hin ralrang lei in athi mian tam leng ah an hriam nam pawl zong an chuh hna, ralhrang nih an hman mi htuai nam hna hi cu MA1, MA2, MA4 le MA sniper pawl an si hna cu pawl zong cu an chuh mi hna chungah aa te tiah theih asi.\nAtu lio kawlram chung ah hin ralhrang nih biatak tein aral mi le a focus an tuah bik mi hna cu Kareni State, Kachin State le Chin State hna an cu hi pawl ah hin ralhrang chung in raltuk athiam mi le asual deuh mi hruai tu an thlah hna tiah theih asi. Cu tikah cun nifatin ti awk in kah doh nak hi aum peng i nifatin in ralkianh in azam mi khuami hna hi an dawng ballo. Cun ralhrang nih hin Kareni lei hi vanlawng in akah lengmang hna caah mipi chung in athi mi le hliam tuar le Inn lo arawk mi an tam tuk ti asi.\nCun ralhrang nih hin mipi an hmuh mi paoh kha PDF nan si tiah an tlaih hna i an hrem hna an thah hna, an thah mi hna chungah ahin kum tling lo hngakchia zong an i tel lengmang. Asi nain March 6, 2022 lio i zinglei Kyutsee ah kah doh nak i KNDF ahmat 1 nih an tlaih mi hna MAL Uico hna tu cu tha tein Sii an pek an thlop hna hnu ah Kareni State Police sin ah an pek cang hna tiah KNDF nih thawngthanh nak an tuah. Source: The Ladies News\nMandalay ramṭhen Myitnge ah March 6 zing Sml 8:00 in SAC ralkap nih khua luhnak le khua chuahnak an phih dih i mipi\nNarch ni 7 ah khen SAC ralkap hriam nam rak chan tu hna cu kan pasaltha hna nih an kahna caah ralhrang ralkap nih bomd ngan an ruagah kan pasaltha hn cu an,


Hlasak thiam Dawt Hlei Tlem te chung Australia, mirang pa nih rak ton in a lak hna lai – Chin World News Evening\nHlasak thiam Dawt Hlei Tlem te chung Australia mirang pa nih a rak ton hna, a lak hna lai\nChinmi chung in hlasak thiam minthang a simi Dawt Hlei Tlem ( Dawtmi ) te chung cu Australia um mirang pa nih a rak ton hna i a lak hna lai tiah kan theih. Australia mirang pa hi a min ah David King a si i Adelaide ah a ummi a si.\nDawtmi nih mirang hla a sak mi kha a rak hmuh ve, a rak ngaih ve. Dawtmi hlasak mi kha a uar tuk i Dawtmi kong cu a hun hlat tikah Dawtmi te chung he an i pehtlai kho. Cu tikah David King nihhin Dawtmi muihmuh lo le ton lo cu a si kho bak lo a ti pinah nanmah chung Australia lak lo cu a si kho bak lo a ti caah nihin ah April 18, 2019 ni ah mirang pa David King cu Dawtmi te chung i ton ding Malaysia a rak phan.\nDawtmi te chung le an hawi le hna nih KLIA ( 1 ) ah an van don i dam tein an i tong kho.\nDavid King nihhin Dawtmi te chung cu laknak a van tuah hna i Australia lei embassy cu a lim dih ngawt cang i minthut lawng a tang cang. Nihin ah UNHCR zung ah an kal i UNHCR zung zong nih tha tein an tauhtan piak lio hna a si. Thaizing ah Malaysia Immigration zung ah an kal than lai.\nMalaysia cozah theih bu tein an tuah mi a si caah tulio hi Malaysia palik nih tha tein an hlathlai lio a si. Mahhi David King hi mifel a si maw? Dawtmi te chung hi tuanvo a la taktak hna lai maw? timi biatak tein an hlathlai ve lio a si. Malaysia palik nih tha tein security an lak piak hna. Airport ah David King an don lio zong ah palik nih security tuanvo an lak piak hna. David King nih Australia ah a lak khawh hna hlan cu Malaysia palik nih tha tein security tuanvo an lak piak peng hna lai.\nTlamtling tein an lak khawh hna i Australia an va phak hnu zong ah Dawtmi hi International level in zuamnak le thiamnak ah a lang khomi a si i kan miphun le kan ram a cawisangtu a si khawhnak hnga thazang pe cio hna usih law Thlacamnak zong in bawm cio hna usih.\nDawtmi cu kum 10 te lawng a si rih. Hmailei ah a caah thanchonak lam tamtuk a um rih i tunak in a thangcho chin lengmang ding a si. A awzai in siseh, fimthiamnak in siseh a tu kar a hlang cuahmah mi a si caah kan miphun nih thazang pek thiam a herh tuk lio te a si. Dawtmi a nulepa cu Thantlang peng Lungding khuami an si i Malaysia ah ralzam dirhmun in Lokeyew sang ah an um lio a si.\nDawtmi fan poh nih share khawh a si.\nCredit: Chin Celebrity News | April 18 | Andrew T Tling\nRev. Dr. Mang Hi: Cheuhra Cheukhat Hi Kan Pek Awk Hrimhrim A Si, A Ruang Cu


President Trump Phiarmi Raifanh-Sii Pawl Khuazei Ahdah An Hman Lai – Chuncha News\nPresident Trump Phiarmi Raifanh-Sii Pawl Khuazei Ahdah An Hman Lai\nTrump phiarmi raifanh-sii pawl khuazei ahdah an hman lai…\nCoronavirus mizaw thlopnak caah Donald te phu nih mizaw 30 million tluk a dinh kho dingmi raifanh-sii an phiar. Cu an phiarmi raifanh-sii pawl cu 2016 Thimnak i teinak a rak hmuhnak State 16 chungah cun an kuat dih hna.\nUS ram chung States 22 chungah an kuat ti si. Cu chungah cun, Washington D.C zong aa tel. Adang State 5 lakah North Carolina le Louisiana zong an itel. Cu States pahnih belte Democratic governor nih an uk hna.\nU.S Food and Drug Administraion FDA nihcun, Covid-19 mizaw thlopnak ca i raifanh-sii hman ding cu ralrinnak a pek hna.\nSiizung chung i siibawi te nih an thlop hna ning si loin, mah nawl cun din sual lo hrim dingin ralrinnak a pek.\nSiilei thiamsang hna nih ralrinnak an pek tuk ko bu ah, Donald Trump nihcun, raifanh-sii (HXCQ) a ṭhatnak kong cu a tlawm bik voi 17 paoh cu a chim, tiah an ti.\nUtah, Ohio le Oklahoma nihcun cu raifanh-sii cu tor lakte an icawk. New York, Connecticut, Oregon, Louisiana, North Carolina le Texas belte Amneal Pharmaceutical nih tor lakte a hlut ve hna. Florida tu cu Israel compony Teva Pharmaceutical nih 1 million a hlut hna ti si.\nDonald Trump nihcun, naite ah, bacteria thahnak sii (disinfectants) chunh chun dingin ruahnak a chuah i an lau tuk hringhran. A thaizing ah kaa capomi si a ti salam. Aa capomi a rak si lo. Minung pakhat nih “a ṭha khomi si” ti in ca rak kuat caah mah bantuk in a rak chimnak si tiah an ti.\nCredit: Salai C Alexanda\nSalai Lairamthang: Us Covid-19 Update: 04/27/2020\nMyanmar Idol Lio I Chin Miphun Aa Zuammi Hmanh, Heh Tiah Nan Kan Tanpi, Vote Nan Kan Pek Ahcun; Kan Unau Paletwah I Harnak A Tongmi Hna Cu Nan Tanpi Chinchin Hna Awk Asi.


Baibal Tuanbia: Jakob Chungkhar Nganpi A Ngei - Jehovah Tehte Hna Web Site\nHi chungkhar nganpi hi zoh hna hmanh u. Hi hna cu Jakob a fapale 12 an si. Cun fanu zong a ngei hna. A fale an min cu nan hngal bang hna maw? An min cheukhat cu zoh hmanh u sih.\nLeah nih Reuben, Simeon, Levi le Judah a hrin hna. Rachel nih fa ka ngei lo ti a hmuh tik ah a ngaih a rak chia ngaingai. Cucaah a salnu Bilhah kha Jakob cu a pek i, Bilhah nih cun fapa pahnih Dan le Naftali a hrin hna. Cun Leah zong nih a salnu Zilpah kha Jakob cu a pek ve i, Zilpah nih cun Gad le Asher kha a hrin ve hna. Leah cu a donghnak ah fapa pahnih Issakhar le Zebulun kha a hrin hna.\nA hnu bik ah Rachel cu fa pakhat a rak ngei kho ve. Josef tiah min a sak. A hnu ah Josef kong cu tampi kan hngalh te lai, zeicahtiah a biapi ngaingai pakhat ah a rak cang. Hi fapa 11 hna cu Rachel a pa Laban sin i a rak um lio ah Jakob nih a hrin mi hna an si.\nJakob nih fanu hna zong a ngeih hna. Sihmanhsehlaw Baibal nihcun a fanu pakhat a min lawng a chim. Amah min cu Dinah a si.\nJakob nih Laban sin in chuah in, Kanaan ram i kal awk aa rak i timhnak caan a hung phan. Cucaah a innchungkhar nganpi le a tuurun nganpi le a cawrun hna cu a rak khawmh hna i a sau ngaimi khual tlawnnak cu aa rak i thawh.\nJakob le a chungkhar hna Kanaan ram an phanh ṭhan nak in tlawmpal ah Rachel nih fapa dang pakhat a hrin ṭhan. Cucu an khual tlawn lio ah cun a rak si. Rachel cu a fahrin a rak fah tuk caah a hrin khawh cangka a rak thi. Asinain ngakchiapate tu cu a rak nung. Jakob nih Benjamin tiah min a sak.\nIsrael miphun dihlak cu Jakob a fapale 12 chung in an chuah caah an min cu hngalh zungzal kan duh hna. Angaite in cun Israel phun 12 hna cu Jakob a fapale 10 le Josef a fapale pahnih an min in auh an si. Hi ngakchia hna an chuah hnu kum tampi tiang Isak cu a rak nung ko rih i, a tule hi tluk in an tam caah hin a lung aa rak i lawm ngai lai. Sihmanhsehlaw a tunu Dinah cu zeitindah a rak si zoh rih hmanh u sih.\nJakob nih a nupi hmasa Leah sinin a ngeihmi fapa paruk hna i an min cu hodah an si?\nLeah salnu Zilpah nih Jakob a hrin piakmi fapa pahnih hna cu hodah an si?\nRachel salnu Bilhah nih Jakob a hrin piakmi fapa pahnih hna min cu hodah an si?\nRachel fapa pahnih cu ahodah an si, a pahnihnak fapa a hrin lio ah zeidah a cang?\nHmanthlak chung ningin Jakob nih fapa pa zeizat dah a ngeih hna i annih chungin zei miphun dah a chuak?\nGenesis 29:32-35; 30:1-26; le 35:16-19 rel.\nJakob fapa 12 hna min nih a langhter bantukin Hebru ngakchia pa hna kha hlan lio chan ah zeitindah an min an sak tawn hna?\nGenesis 37:35 rel.\nBaibal nih Dinah min lawng a chim nain, Jakob nih fanu pakhat nak tam a ngei lai ti kha zeitindah kan theih khawh? (Gen. 37:34, 35)


Donald Trump nih US Supreme Court zong hi Mirureu Lawngte An si a ti hna – Thechinlungnews\nDonald Trump nih US Supreme Court zong hi Mirureu Lawngte An si a ti hna\nPosted By: hrangliankap December 26, 2020\nDonald Trump nih a chim ning ah cun 2020 Election cu Democrat pawl nih an fir ti bakin a chim. Tu tiang ka sung ti a chim duh lo. President Trump nih voter fraud a tam ning heh tiah tu tiang a chim peng\nDonald Trump hi kum 2016 ah vote 63 million hrawng kha a hmuh, kum 2020 ah vote 74 millions a helham ahmuh, kum 2016 nak in kum 2020 ah 10 million leng in vote a hmuh mi hi a tam deuh\nVoter Fraud kongah tehte kan ngei dih tiin a chim. Mah vialte hi Supreme Court ah kan ap, natein supreme Court nih a cohlang duh lo. Mah bantuk in US Supreme Court nih a cohlan lo mi cu mak a ti ngai\nPresident Trump nih Supreme Court cu heh tiah a phomh cang hna. US supreme Court cu zeihmanh a si lo, a dertuk mi le thil dik langhter kho lo mi a si tiin a chim facebook le Twitter ah a phomh thluahmah cang hna\n2020 Election ah vote hlennak tampi a um, Hi vialte zong hi proof (atak a si ti langhter nak) kan ngei dih. Natein Supreme Court nih mah vialte hi an zoh duh lo. Ceih tlak a si lo an ti Election ah hlennak a um a cun, Ram kan ngei lo tinak a si, tiin a chim.\nRelchap. US President 2020 ding mi cu January Ni 6 ah Congress Joint Session ah confirm tuah a si lai. Mah ni ah hin Vice President Mike Pence nih Session hi a hruai lai. Zeibantuk thawngpang thar a chuak lai ti cu US mipi nih an theih duh tuk mi a si cang\nMah Session ah, Joe Biden cu President elect a si lo ti challenge tuah ding mi an vun tam chin thluahmah cang. Joe Biden hi President Elect a si lo tiah a challange/zuam ding mi an tam chin lengmang caah mah congress joint session hi zoh a nuam ngai lai, Mi zei paoh nih ingaih tuk cio a si.\nWisconsin State in, Republican lawmaker pahnih nih federal lawsuit, Joe Biden President elect a si lo ti challenge tuah ding in biakhiahnak an tuah cang\nWisconsin State Reps. Jeff Mursau le David Steffen nih min thut bak in U.S District Court for District Columbia ah Amistad Project nih a tuah mi, Thomas more Society le Wisconsin voter alliance hna cu an fonh ve cang hna\nCun Michigan State in mi pahnih, House, Reps. Matt Maddock le Daire Rendon zong nih Federal Lawsuit, Joe Biden president elect a si lonak ding caah challenge tuah ding mi ah an i fonh ve cang tiin Theepochtimes nih a langhter, a chim.\nMah Congress Joint Session ah hruaitu a si ding mi cu Vice President Mike Pence a si lai caah, Mike Pence sin ah, Legislature nih amah hi President elect a si hrim hrim ti kan fehter lo mi cu cohlang lo ding in challenge an tuah vecang.\nUS constitution ning ah cun Phunglam ning tein, legislature pawl nih fehter mi hi president ding mi asi caah mah state Arizona, Georgia, Michigan, Pennsylvania, le Wisconsin nih an cohlang lo mi cu president elect caah phuang lo ding in challenge an tuah. Source-Theepochtimes\nBe the first to comment on "Donald Trump nih US Supreme Court zong hi Mirureu Lawngte An si a ti hna"


US phan Chin miphun caah White House ah President ahoho an si nakin abiapi deuh tiin ka ruahmi cu mah umnak hmun khuapi ( local city) uktu pawl an si deuh – Hakha Cherry\nUS phan Chin miphun caah White House ah President ahoho an si nakin abiapi deuh tiin ka ruahmi cu mah umnak hmun khuapi ( local city) uktu pawl an si deuh. Inn kong, lam kong , park kong , palik kong, sianginn kong, sihpin kong tbk an tlaih vial tikah nitin kan nunnak he a pehtlai taktakmi an si hna. Khuapi ithimnak ah le mee an tlakmi zoh tikah a thong tlawmpal hrawng te lawng asi. Cucaah US rammi a si cang mi hna nih mah umnak khuapi ithimnak hi biatak tein icuh ve dingin khuaruah ngai ding pakhat a si.\nAbikin Indianapolis , Lewisville tibantuk khua ahcun Chin miphun zaka ah pakhat khat cu thimnak ah teinak co khawh nak lam a um ko. Abiapimi cu kan thlacam tinak , kan i fellowship nak , miphun khat kan sinak le kan mipi thazang hi a tak ah hman a hau.Credit-Salai Z T Lian\nAdang relchap-Biachahnak An Tuah Mike Adams nih.Situation Update, Jan. 18, 2021 – Game-Changing Intel Grants Trump New Pathways to Victory! – Mike Adams\nMike Adam’s nih video in bia a chim, A hohmanh January 19,20 dai te in rak um u. Nanmah le inn cioah, Lin Wood nih a theih I keimah zong nih katheih. Mitkuh thaw te in rak it ko u tiah Trumpdirkamhtu dihlah sinah bia caah hna. Thil aithleng ding a um a ti hna.Trump dirkamh tu pawl sinah bia cahnak a tuah.By Joseph Thawng Z Ting


Novel Coronavirus Dohnak Ah United States Nih Nawlbiathar An Chuah Cang – Chin World News Evening\nNovel Coronavirus Dohnak Ah United States Nih Nawlbiathar An Chuah Cang\nHi zawtnak ruang ah a tu tiang ah hin US ramchung lawng bak ah minung 6,000 paoh cu an thi cang. New York City a linhsat biknak hmun a si. Hi khuapi chung lawng bak ah hin minung 1,562 bak an thi cang tiah Johns Hopkins University nih an thanh.\nHi kong he pehtlai in The White House nih American mipi sin ah ralrin an peek cang hna. Hi zawtnak a karh ti nak hnga lo mizei paoh nih hmaihuhnak nan i vuah dih lai tiah an thanh. President Donald Trump tu nih cun hihi cu tuah hrimhrim uh tiah mipi sin ah kan thanhmi a si lem lo. Mipi nih hruk an duh ah cun an i hruk khawhmi a si thiam ko tiah a chim.\nUS Centers for Disease Control (CDC) le World Health Organization (WHO) hna nih hi virus dohnak caah hin a herhmi le thil biapi a simi pakhat cu hmaikhuh i khuh hi a si tiah an chim. Covid-19 hi khuh khuhnak le hathio nak in i chawnh khawh a si timi cu fiangte in an chim. A sinain zeitluk thlat in dah um a herh timi bel cu fiang in chim khawhmi a um lem rih lo.\nWHO nih an chimmi cu hmaikhuh sawsawh hi cu ralringte in kut i ttawl le mipi he ai hlatnak hmun i um he i bawmh a herhmi a si. Cun a ngan a dam komi caah cun a herh tukmi a si lem lo tiah an chim chih. A sinain cacawn nilini ah khan New York mayor Bill de Blasio nih New York mipi hna cu leng nan chuah paoh ah nan hmai nan i khuh dih lai, tiah a cah hna.\nCoronavirus kong ah President Trump ruahnak petu pakhat a simi Dr Deborah Birx nih cun mipi nih hmaihuh sawsawh in i huh kong ah ralrin a peek. A chimmi cu mipi nih ruahnak sawsawh in sermi thilri sawsawh hna hmang in ran i runven cu a herhmi a si lo. Hihi cu an chapchin sawsawhmi a si tiah a chim chih.\nUS states a tam deuh dihlak ngawt in inn ah um viar u tiah order an chuah. American mipi 75% nak tamdeuh cu lockdown an si ve cang. Johns Hopkins University nih minung million pakhat nak tam nih coronavirus an ngeih cang. Minung 53,000 hrawng nih an thihpi cang i minung 210,000 renglo damh an si tthan cang tiah an chim. Ref: BBC\nCOVID-19 Ruang Ah Myanmar Chawlehthalnak Cu Harnak Chunmui Chung Ah A Pil Cuahmah Cang\nNam Sawh A Tongmi Pu Bawi Cung Nung Te Fapa Kongah Thawngpang Ṭha Miraang Nih An Caah Thil Ṭha Tuk An Tuahpiak Hna


2Timote 1 (2 Timothy 1)\nSIN PAUL CAKUAT PAHNIHNAK\nPaul nih Timote ca a kuatmi pahnihnak hi, pumpak in lungthin a cheuhmi a si bik. A biapi bik cu, in khawhnak lungthin ngeih a herhning kha a si. Timote cu Jesuh kong kha zumh awk tlak tein chim zungzal i Thawngṭha biatak kha fek tein i tlaih i harnak le sifahnak lakah cawnpiaktu le Pathian phungchimtu si khawh i zuam kha a forh.\nPaul nih lungthin a cheuhmi chungah hin fak khun in rak ruat seh ti a duhmi cu, mi ṭhatnak zeihmanh a chuahter ṭung lomi, mi rawhnak lehlam a chuahtertu bia alnak, hruh bia alnak ṭihnung a sining kongah ralrinnak a pekmi kha a si.\nPaul nih Timote biacah a duh bikmi cu, harnak le hremnak le sifahnak ka inmi chung i zumhnak le lungsaunak le dawtnak le thlachiat ruahnak ka ngeih bantuk hin, nang zong ngei ve, ti hi a si.\nThangṭhatnak le forhnak 1.3—2.13\nLungthin cheuhnak le ralrin peknak 2.14—4.5\nPaul nih a ton liomi 4.6-18\n1Khrih Jesuh he kan i pehtlaihnak thawngin Pathian nih a kan kamhmi nunnak kan hmuhmi kong chim awkah thlahmi keimah Paul, Pathian duhning in Khrih Jesuh lamkaltu a simi nih, 2ka dawtmi ka fa Timote, ca kan kuat.\nPathian kan Pa le kan Bawipa Khrih Jesuh nih vel lezaangfahnak le daihnak in pe ko seh. *1:2: Lam 16:1\nLawmhnak le Thazang Peknak\n3Kan pupa hna nih an rak biak bantukin kei zong nih lungthiang tein ka biakmi Pathian cu, chun he zan he ka thlacamnak i nangmah kan theih fate, ka lawmh zungzal. 4Na mitthli kha ka philh lo i lunglawmhnak in ka khah nakhnga nangmah hmuh cu ka duh hringhran. 5Na pi Lois le na nu Zunis nih an ngeihmi zumhnak bantuk, zumhnak taktak na ngeih kha ka hngalh i atu zongah hin na ngei ko tiah ka zumh. *1:5: Lam 16:1 6Cucaah na cung i ka kut ka rak chuan tik i Pathian nih an pekmi laksawng kha na nunter peng nakhnga chimh ṭhan kan duh. 7Pathian nih a kan pekmi Thlarau nih cun mi ralchia ah a kan ser lo, ṭhawnnak le dawtnak le mah le mah i uk khawhnak tu khan a kan khahter.\n8Cucaah kan Bawipa kong chim cu na ningzak hlah, a ca i thongtlapa keimah zong hi ka zahpi hlah. Pathian nih thazang an pekning in Thawngṭha ca i temhnak in kha ngamh lehlam ko. 9Pathian nih cun amah mi hrimhrim si awkah a kan khamh i a kan auh; cucu kanmah tuahmi ruangah si loin amah nih aa tinhmi le vel a kan ngeih ca ruang tu ah khan a si. Hi a vel cu caan hramthawk hlan in Jesuh Khrih in a kan pek cang, 10sihmanhsehlaw atu ceo ah hin kan Khamhtu Khrih Jesuh a ratnak thawngin cucu kan sinah phuan a si. Thihnak ṭhawnnak kha a donghter cang i thih thiam ti lo nunnak cu Thawngṭha in kan sinah a phuan cang.\n11Cu Thawngṭha thanhtu dingah Pathian nih lamkaltu le cawnpiaktu ah a ka ser i *1:11: 1Tim 2:7 12hi bantukin sifahnak ka inmi vialte hna hi, hi ruangah hin a si. Asinain ka lung a dong naisai lo, zeicahtiah kaa bochanmi cu ahodah a si kha ka hngalh i ka kut chungah a ka pekmi thil kha khi Ni tiang him tein a ken khawh ti kha fiang tein ka zumh. 13Kan cawnpiakmi biatak kha fek tein i tlaih hna law na zulh awkah i chiah hna, cun Khrih Jesuh he kan i pehtlaihnak thawngin kan ta a simi zumhnak le dawtnak chungah khan um peng ko. 14Kan chungah a ummi Thiang Thlarau ṭhawnnak thawngin na kut chungah chiahmi thil ṭha kha him tein keng hna.\n15Asia ram chung i a ummi nih an dihlak in an ka zamtak ti kha na hngalh, cu hna lakah cun Figelas le Hermogenes zong an i tel. 16Onesiforas nih voi tampi ka lung a ka lawmhter caah Pathian nih a innchungkhar cu zaangfahnak pe ko hna seh. Thong ka tlak kha a ka zahpi lo, 17Rom khua a phak cangka, a ka hmuh hlan lo a ka kawl. 18Khi Ni ah Bawipa sin in zaangfahnak a hmuh nakhnga a caah thla ka cam. Cun ka caah zeitluk in dah Efesa khua ah rian a ṭuan ti kha na hngalh.


American Idol Hlasak Zuamnak Tiang Ah A rak I tel Mi Laipa A Ta He Biaruahnak ( Interview) - JM News\nLaimi chungin minthang Hlasak thiam le Music tumthiam Ata cu The Chin Online in biaruahnak kan ngeih a dih tiang rak rel ve, biahaltu cu keimah June Amang ka si.\n1. Na konglam theihter nak hun kan chim ta law kan duh ko ?\nLehnakka min cu Van Za Thawng ka si, Ata tiah dawtnak in an ka auh. Halkha ah ka chuak i ka tthanglian. Atuhi USA Indianapolis ah kan chungkhar in khua kan sa. Far pahnih ka ngei, kan khua cu Lawngtlang asi.\n2. Kum zeizat na si in dah US na phak cang ?\nLehnak:Pathian remruat le dawtnak thawngin kum 15 ka si lio ah ka nu le ka far he USA ka pa sin ah kan rak phan kho ve.\n3. Mirang hlasak maw na fawih deuh lai hla ? Band nan ngeih maw ,a min zeidah asi, zeitindah nan cawlcangh ning asi ?\nlehnak:kan laiholh le ca hi ka thiam deuh tuk mi asi caah laihla hi ka fawih deuh, Music Band hi cu kan ngakchiat deuh lio tein kan tuah cang, High School kan dih hnu hin cun College lei, rian lei tibantuk ah kan caan kan pek cio deuh caah le a herh mi rian a vun tam deuh cang caah Band min bunh ngaingai in cun kan cawalcang ti lo, Tum tti hawi cu kan si peng ko. Kan mah te in show ti bantuk, Chin Community nih tuahmi concert ngan deuh pawl zong ah kan mah kan si tawn, keimah te in tu cun Mirang Band ah nihlawh he hla ka saa deuh.\n4: Mirang laak ah hla na sak hmuh pah lengmang na si, nan band in maw sawm mi nan si pumpak in dah sawm mi na si ?\nLehnak:Si, Kan band in sawmmi he pumpaak in an ka sawm mi he asi ko, Kan band ah hla ka sak nak pawl cu aka hmubal mi le a kan thei mi Local Band dang pawl zong nih an an sawm tawn, Abik in an hlasa aa manh lo caan , dam lo caan i chawngtu ( Fill in) hlasa an herh caan ahkhin asi ve.\n5. Album na chuah bal maw, chuah tah na tim maw ? Laimi laak ah hlasak in pawcawmnak a chuak kho lai na zum maw ?\nlehnak:Â Album hi a luancia kum 2018 ahkhan Pathian hlaphel ” Jesuh Khrih Lawng Nunnak” timi Pathian zaangfahnak thawngin ka chuah khawh i hringtu ka nu nih hlasak zong a ka bawmh ve. Hlasak khawhnak cu Pathian nih a vel a ka hrawmh ve mi asi. ka kilven, ka nunpi, ka hman ahau tiah ka ruah, Album zong an ra te ko lai, hlasak in pawcawm khawh hi cu ka zum lo tihi ka duh lo ngai.\nAsinain thil sining le atu a cang cuahmah mi siseh acang te lai ding mi vun ruah cia ahcun zumh ding um lo, mitlawm sin ah minthan cu a fawi ngai ko nain eibar chuah tuhi a har tthan i apoi ngai, Laimi laak na ti caah si. Laimi lak lawng si lo in zapi huap in cun asi kho ding kan um ve ko lai\n6. Hlasak zuamnak ah nan tel bal maw, teinak laksawng tah na hmu bal maw ?\nLehnak:Â Hlasak zuamnak kaa tel hi a tam pah ve, Laitlang ka um chung kum 12 ka si hlan ah voi 3 hrawng biakinn lei tuahmi hlasak zuamnak ah teinak ka rak hmu bal, pakhat le pahnihnak asi bel ka fiang ti lo.Cun kum 2013 USA Indianapolis ah an tuah mi hlasak zuamnak ” Can You Rock” tiah an auh mi Season 7 ah pakhat nak 1st place ka rak ngah.\nMah zuamnak ah 1st a rak ngah mi minung 7 kha kan i zuam tthan i 2 nd ka hmuh than. 1 st a hmu ding ah an ka ruah pah dih ko nain hi bantuk hi miphun dang pakhat sinak in kan ton pah tawn mi si ko. Vawileipi minthang hlasak zuamnak ” American Idol” zong ah kan rak i tel ve, Bawipa umpinak thawngin round 4 nak tiang ka phan. Ahar deuh mi round pawl cu ka vun pah khawh cang nain Pathian nih a caan za rih lo a ti caah si lai, round 4 naak ah keimah le an ka auh piakmi ka pa pianno tumpa chanbau nak in kan kai kho ti lo. mah vial cu ka hlasak kong cu si rih seh.\nAta American Idol hlasak azuamnak hmanthlak\n7. Lai mino kan zia ah nan uar lo bak mi phunhnin le na uar bak mi phunhnin in ?\nlehnak:Uarlo mi pakhatnak cu : hawi tuah poh tuah ve, cawn, kai, uar, chim, zulh cio hi kan hmang tuk deuh rua tiah ka ruah. Mi nawl kan cawng tuk ti kong ning lawi.\nA pahnihnak cu kan mahnak in a fim, a thiam a thei, athawng deuh mi hna upat le an sin in cawnnak i laak hi kan i nautat ngai tiah ka ruah, kan huat mi hna ko khi alo sual tawn rua ka ti. ka uar mi phunkhat nak cu Khrihfa kan sinak kan i hngalh peng kan zahpi lo mi hi asi, cun ka uar aphunhnihnak cu Pathian Biakinn kal, pumh le choir cawn lei ah kan i pek peng mi hi asi.\n8. US um lai Mino nih kan laiholh le phung le lam hi kan thlau te ko lai tiah na zum maw? tu hmanh ah laiholh le phung a thei ti lo mi kan tam tuk cang va si kaw ?\nlehnak:Â Kan Tlau te ko lai tiah ka ruah ko buin kan i kilven khawh lai ti zong ka zumh ve, innchungkhar pakhat daithlannak in aa thok kho tiah ka ruah.\nNgakchia deuh ka ngiat ve hna tik ah awcawidang deuh in bia an kan leh an kan chawnh khawh ko, asinain biacah tibantuk ahcun tlawmpaal an kal ah an akaa zong nih chim kho lo in an thluak zong nih ruat kho ti lo.\nKilven nak ah hmual a ngeituk lai tiah ka zumh mi cu, Biakinn he i naih peng , Sunday School kai peng innchung khar pumhnak laiholh te in tuah peng hi an si. Kan nulepa nih an fale an kan cawnpiak khawh abiknak caan cu innchungkhar pumhnak lawng ahhin asi tiah ka hmuh, Innchungkhar pumh nak ahcun ngakchia bik a holh hmnah thate in kan ngaih dih tawn .\n9. Concert ah na telnak laak ah philh awk tha bak lo mi na experience pakhat te in ?\nlehnak:pakhat te in na ti caah , ka ngakchia lio kum 10, 11 hrawng ka si lio ah Halkha Khualipi ah kan Chin hlasa minthang pawl tlingngai in CND ( 2002) caah an sawm hna i cuka ahcun ka rak i tel khawh mi hi asi, Mah lio hlasa sawmmi hna cu kawlram huap in minthang Thawn Kham, Salai Sun Ceu (tlaicia) Solomon MRH, Salai Tuan Ling Thang hna hi an si Hakha aiawh in keimah le ka U Hniang Hniang ( Dawt Hlei Hniang) kan si.\nKeimah lawng hi kan Chin hlasa minthang pawl he Stage pakhat cung ah caan ahmang tti balmi ka si rua tiah kaa lunghmuih khun ko. Thawn Kham zong he hla kan rak sa tti. Bawi pawl nih hlasak an sawm nak zong ah an kan sawm ve tawn. kawlholh ka rak thiam rih lo i ka nu nih holh an rak let biak 🙂\n10. Ramthumnak in a thang mi na si caah ramtha ahcun mi cawnglawmh le mi thazaang pek an thiam i mi soisel an hmang tuk lo tiah na ruah maw. asinain laimi hi mi soisel kan thawngtuk tiah na ruah maw ?\nlehnak:Laimi cu kan duh mi kan ruahmi thazaang kan pek mi tibantuk khin kan langhtar ngam rih lo in ka hmuh, mirang zong khi a biapi tuk in an chiah tikah tahchuhnak ah an duhmi hla kan sak ko zong ah an duh ning kan khen lo ahcun an mah umm in a um men ko.\nkan sak mi an lungtlin ve ahcun an ra i thazaang an rak kan pek colh ve. Na aw tha, na sak lio ah kaa nuam , na sak mi a dang pawl youtube ah a um maw, na fan ka si ve cang hih tibantuk khin an rak kan theihtar colh, zeipoh ah kan umnak hmunhma hi cu kan puh lem lo kan mah hi kan si ko tiah ka ruah, soisel hi cu a hmang mi an um ko lai asinain a tam lai ka zum lem lo.\n11. Online in Biaknak kong le miphun kong ah bia elnak a chuah pah lengmang mi hi zeitindah na hmuh, thathnemnak aum ko tiah na ruah maw ?\nlehnak: Thil cu kap hnik pengin a um i a tthatnak a um bantuk in a chiatnak zong um ve ko lai. A laak zia tu khi thiam hau in ka ruah. Pathian ca taktak ruah buin a si ahcun, thil ttha si ko lai. Miphun kong ahcun elnak zong cu a um pah ding si ko rua tiah ka ruah.\n12. Laikhal nungak pawl caah biapi bak mi biahalnak, Nungak na ngei cang maw ? Nupi caah mirang nu maw lainu ?\nlehnak:Haa. Ngei ning law ka ngei kaan ti ko hnga. Nupi ding ahcun kan lainu bak 100% ka duh bik ko. A dang mirang,minak,kala,a dangdang hna zong hi biaktak kharihfa a si mi le, ziaza i theih mi cu 90% si ve ko.\n13. Na Uarci phun nungak hi zeibantuk dah asi?\nlehnak:uar phun ti in cun ziattha,mui dawh, mi fim, pumrua ttha, cu kan uar dih ko hnga. Sinan, kanmah tawk te hi kan zoh ding a si ko tiah ka ruah.\n14. Lai mino hna sin ah biacah na duh mi ?\nlehnak:mi zawnruahnak ngei hna usih. Ttanh awk a tlak mi cu ttanh hna usih. Kan si khawh ning in ram le miphun caah i zuam hna usih\n15. Lai hlasak thiam hi miphun le ram caah biapi tuk mi nan si caah, Pathian hla lawng si lo in Love song le ramkhel hla tibantuk tampi sak awk asi tiah na ruah maw, ziah ramkhel hla aum tuk lo na ruah ning ?\nlehnak:Â Tampi in sak le phuah ding an si. Ramkhel lei a zuam(seih-win-sa) deuh mi hrim nih cun, an tial, an sak chinchin awk a si tiah ka ruah. Vawlei minthang a duai kho lo mi hla pawl kan vun zoh ahcun, ram hla phun, tuan bia phun,thazaang peknak hla phun deuh khi an si ko.\nKan nih cu love song,pathin hla,ram hla peng lawng hi a bik in kan tuah tik ah, Hla phun 3 lawng a ngei mi le,a duh mi miphun kan lo. Kan khuaruah naak zong a kau deuh kho ti lo. Asi. Hlasa,hlaphan,music tum kan biapi tuk kan holh le ca kilven nak zawn hrim ahhin.\nRam hla siseh, Style aa dang mi hla tete hrim kan herh. Vawleipi nih kum 20 hlei in an kan lawnh kan kawlram pi music dirhmun hi. Um hlun peng ah um ti lo in, a thar don(welcome)kan herh tiah ka ruah. Ram thum nak ah a chuak/tthang mi lai-tlai kan nau le pawl nih kan holh le kan ca an kal taak sual nak hnga lo,an laak khawh mi,an duh phun, chanthar hla le music kan herh ko tiah ka ruah.\n16. Concert ah buainak a chuah lengmang mi hi zeitin na hmuh, zeiruang bik dah asi hnga?\nlehnak:minung tampi nih rak chuah hnawh mi concert, a nuam in caan hman ding kha, a buai mi, mitlawm te ruang ah zoh dawh lo, nuamh lo, puai a rawk tibantuk hi a poi taktak. Zu rit ruang, pawngkam zawnruah lo, nuamh thiam rih lo ruang ah a cang bik tawn ko rua tiah ka ruah.\nkan biahalmi nan kan leh caah kan i lawm\nKaa lawm ve. I zuam chin ko ulaw. God bless\nRelated Topics:Celebrity, Chin\nBy jmnews November 24, 2020\nBenjamin Nih A Fan Facebook Group Hack Mi Kong Ah Hitihin A Chim\nBy jmnews November 16, 2019\nMyanmar Idol season 4 hlasaknak a zuammi Benjamin a fan Facebook Group hack piak an ton...\nKachin Le Chin hmunkhat te An Dir tti ahcun Duh An Nung khun Ko ( Video)\nBy jmnews October 27, 2019\nTutan Myanmar Idol season 4 i top finalist a kai mi pawl cu mipi nih uar...\nAungla Nsang le Brandon Cu An Thiamnak An Langhter veve (Vieo)\nBy jmnews October 9, 2019\nAung lah N sang le Brandon cu i thong ding i Japan ram ah an phan...\nKawlram Hlasak Thiam Minthang Phyo Pyae Sone Rithaisi Ruang ah an tlaih\nBy jmnews October 8, 2019\nkawlram hlasak thiam minthang a tu lio ah a lar taktak mi Phyo Pyae Sone cu...\nMalaysia Ah Ara Mi Chin mi Mawtaw Accident Tonak In Tlaikhih Atong Beh Mi Minung 4 Cu An Chuak Cang\nCNF caah $ 30000 Bak Bawmhnak An Pek Hna


Myanmar Ah Covid-19 In A Dammi An Um Ti Thawng Theih Cu Tha A Nuam Ngaingai – Chin World News Evening\nMyanmar khualipi Naypyitaw sii inn pi ah coronavirus zawtnak ruang i chiahmi minung pakhat cu a zawtnak in a dam cang tiah Ministry of Health and Sports (MOHS) nih a chim. A mah hi hneksaknak voihnih kan tuah hnu ah negative a si tiah fehter a si ti a si. Kum 58 upa Swiss minu hi a zawtnak in a dam cang ti a si ko nain zohkhenhnak tang ah zawrh hnih chung cu a um ko rih lai tiah Naypyi taw hospital aiawh biachimtu Dr. Pa Pa nih a chim.\nNaypyitaw Public Health Department lutlai Dr. Myat Wunna Soe nih The Irrawaddy sin ah a chimmi cu, hi minu hi hotel room a dangte in mi chiahnak ah zarhhnih chung cu a um rih hrimhrim a hau. Hi a um chung ah hin zei dah a lawh timi check lengmang a si lai. Naypyitaw ah hin a cozah nih a dangte in mi chiahnak le zohkhenhnak ding caah hotel tampi timhtuah an si tiah a chim.\nMOHS nih mah minu hi a pa he pehtlaihnak a ngeimi an si. A pa hi a fanu Myanmar ah March 18 i a rak tlun hlan deuh suimilam tlawmpal ah coronavirus positive a si tiah rak hmuhchuahmi a si. Myanmar a rak phanh hnu March 26 ah khan hospital ah luhpi ah si i cu ah cun khuasik le coronavirus a langhning cheukhat hna a pum chung ah hmuh a si. March 28 ah khan hneksaknak thate in tuah hnu ah positive a si tiah fehter a rak si.\nUN ah rian a ttuanmi a si i UN lei nih cathanh an chuahning ah cun Naypyitaw a rak phanh zong ah hin a dangte in a um. A mawtaw mongtu le ramchung ah rianttuantu a rak bawmtu zong hneksak colh an si ve nain negative an si, tiah an chim chih.\nTu nai te ah khan Mandalay ah coronavirus in a zawmi pakhat kum 33 minung zong hneksak a si tthan i negative a si e tiah theih a si. MOHS nih cathanh an chuahning in mah mip zong hi Mandalay Kandawnadi Hospital ah chiah rih a si tiah an langhter. World Health Organization nih an thanhning in Myanmar ramchung ah coronavirus in a zawmi 22 an si i a thihpi mi 3 an si cang ti a si. Ref: Irr


US state cheukhat cu thlichiat tilet nih fak ngai in a den kho. – Thechinlungnews\nUS state cheukhat cu thlichiat tilet nih fak ngai in a den kho.\nFlorida nichuah lei cu thlichia tilet nih fak pin den a timh cang, tuni friday ni ahkhan ralrinnak an Pekc cang hna. rua fak piin a sur lawng si lin thlichia zong fak ngai in a hrang, zarhtini hrawng ahhin cun florida le a pawng hrawng hrang hi cu fak ngai in a den kho caah nan nunnak a him khonak hna timhcia tein um i zuam cio u tiah ralringnak an pek cang hna.\nHi thliciat tilet hi a sawhsawh mi a si lo tih a nung tuk ding a si caah Virginia lei zong a den kho mi a si i ralring cio hna usih tiah, state emegency nih mipi cu ralring a pek cang hna.\nPresident Trump hi thlichiat tilet kong ahhin a rak holh ve i, mipi hna cu a tu friday nih ahhin nan nunnak caah timh cia tein um ko u tiah a chim ve, ka riantuantu hna nih amah le an ti khawh ning in buaipi an i zuam ko lai, a tu ahhin cun thlichiat tilet a rat lai ding hngak in an um ko tiah a chim chih.Fox News cu caah lai mi zong florida le a pawngkam um mi kan si ahcun i ralring ko hna usih.\nBe the first to comment on "US state cheukhat cu thlichiat tilet nih fak ngai in a den kho."